title: Deċiżjoni tal-Kumitat Politiku u ta' Sigurtà (PESK) 2016/2380 tat-13 ta' Diċembru 2016 li testendi l-mandat tal-Kap tal-Missjoni ta' Monitoraġġ tal-Unjoni Ewropea fil-Georgia (EUMM Georgia) (EUMM GEORGIA/1/2016)

text:
               23.12.2016

               MT

               Il-Ġurnal Uffiċjali tal-Unjoni Ewropea

               L 352/57

         DEĊIŻJONI TAL-KUMITAT POLITIKU U TA' SIGURTÀ (PESK) 2016/2380
   tat-13 ta' Diċembru 2016
   li testendi l-mandat tal-Kap tal-Missjoni ta' Monitoraġġ tal-Unjoni Ewropea fil-Georgia (EUMM Georgia) (EUMM GEORGIA/1/2016)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2010/452/PESK tat-12 ta' Awwissu 2010 dwar il-Missjoni ta' Monitoraġġ tal-Unjoni Ewropea fil-Georgia, EUMM Georgia (1), u b'mod partikolari l-Artikolu 10(1) tagħha,
   Billi:

               (1)

               Bis-saħħa tad-Deċiżjoni 2010/452/PESK, il-Kumitat Politiku u ta' Sigurtà (KPS) huwa awtorizzat, f'konformità mat-tielet paragrafu tal-Artikolu 38 tat-Trattat, li jieħu d-deċiżjonijiet rilevanti li jikkonċernaw il-kontroll politiku u direzzjoni strateġika tal-Missjoni ta' Monitoraġġ tal-Unjoni Ewropea fil-Georgia (EUMM Georgia), inkluża d-deċiżjoni li jinħatar Kap ta' Missjoni.

               (2)

               Fid-19 ta' Diċembru 2014, il-KPS adotta d-Deċiżjoni EUMM GEORGIA/1/2014 (2), li taħtar lis-Sur Kęstutis JANKAUSKAS bħala l-Kap tal-Missjoni ta' EUMM Georgia mill-15 ta' Diċembru 2014 sal-14 ta' Diċembru 2015.

               (3)

               Fit-13 ta' Novembru 2015, il-KPS adotta d-Deċiżjoni (PESK) 2015/2200 (EUMM GEORGIA/1/2015) (3), li estendiet il-mandat tas-Sur Kęstutis JANKAUSKAS bħala l-Kap tal-Missjoni ta' EUMM Georgia mill-15 ta' Diċembru 2015 sal-14 ta' Diċembru 2016.

               (4)

               Fit-12 ta' Diċembru 2016, il-Kunsill adotta d-Deċiżjoni (PESK) 2016/2238 (4), li testendi l-mandat tal-EUMM Georgia mill-15 ta' Diċembru 2016 sal-14 ta' Diċembru 2018.

               (5)

               Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet li jiġi estiż il-mandat tas-Sur Kęstutis JANKAUSKAS bħala l-Kap tal-Missjoni ta' EUMM Georgia mill-15 ta' Diċembru 2016 sal-14 ta' Diċembru 2017,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Kęstutis JANKAUSKAS bħala l-Kap tal-Missjoni ta' EUMM Georgia huwa b'dan estiż sal-14 ta' Diċembru 2017.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-13 ta' Diċembru 2016.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 213, 13.8.2010, p. 43.

      (2)  Id-Deċiżjoni tal-Kumitat Politiku u ta' Sigurtà EUMM Georgia/1/2014 tad-19 ta' Diċembru 2014 dwar il-ħatra tal-Kap tal-Missjoni ta' Monitoraġġ tal-Unjoni Ewropea fil-Ġeorġja (EUMM Georgia) (ĠU L 369, 24.12.2014, p. 78).

      (3)  Id-Deċiżjoni tal-Kumitat Politiku u ta' Sigurtà (PESK) 2015/2200 tat-13 ta' Novembru 2015 li testendi l-mandat tal-Kap tal-Missjoni ta' Monitoraġġ tal-Unjoni Ewropea fil-Georgia (EUMM Georgia) EUMM GEORGIA/1/2015) (ĠU L 313, 28.11.2015, p. 40).

      (4)  Id-Deċiżjoni tal-Kunsill (PESK) 2016/2238 tat-12 ta' Diċembru 2016 li temenda d-Deċiżjoni 2010/452/PESK dwar il-Missjoni ta' Monitoraġġ tal-Unjoni Ewropea fil-Georgia, EUMM Georgia (ĠU L 337, 13.12.2016, p. 15).


title: Deċiżjoni (UE) 2017/1622 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2015, Taqsima VI — Il-Kumitat Ekonomiku u Soċjali Ewropew

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/129

         DEĊIŻJONI (UE) 2017/1622 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2015, Taqsima VI — Il-Kumitat Ekonomiku u Soċjali Ewropew
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2015 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2015 (COM(2016)475 — C8-0274/2016) (2),

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2015, flimkien mar-risposti tal-istituzzjonijiet (3),

               —

               wara li kkunsidra d-dikjarazzjoni ta' assigurazzjoni (4) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015, skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (5), u b'mod partikolari l-Artikoli 55, 99, 164, 165 u 166 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0144/2017),

               1.

               Jagħti l-kwittanza lis-Segretarju Ġenerali tal-Kumitat Ekonomiku u Soċjali Ewropew għall-implimentazzjoni tal-baġit tal-Kumitat Ekonomiku u Soċjali Ewropew għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lill-Kumitat Ekonomiku u Soċjali Ewropew, lill-Kunsill Ewropew, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Kumitat tar-Reġjuni, lill-Ombudsman Ewropew, lill-Kontrollur Ewropew għall-Protezzjoni tad-Data u lis-Servizz Ewropew għall-Azzjoni Esterna, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU L 69, 13.3.2015.

      (2)  ĠU C 380, 14.10.2016, p. 1.

      (3)  ĠU C 375, 13.10.2016, p. 1.

      (4)  ĠU C 380, 14.10.2016, p. 147.

      (5)  ĠU L 298, 26.10.2012, p. 1.


title: Deċiżjoni tal-Kunsill tat- 12 ta’ Diċembru 2014 li tadotta l-pożizzjoni tal-Kunsill dwar l-abbozz ta' baġit emendatorju Nru 6 tal-Unjoni Ewropea għas-sena finanzjarja 2014

text:
               20.12.2014

               MT

               Il-Ġurnal Uffiċjali tal-Unjoni Ewropea

               C 461/18

         DEĊIŻJONI TAL-KUNSILL
   tat-12 ta’ Diċembru 2014
   li tadotta l-pożizzjoni tal-Kunsill dwar l-abbozz ta' baġit emendatorju Nru 6 tal-Unjoni Ewropea għas-sena finanzjarja 2014
   (2014/C 461/10)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
   Wara li kkunsidra r-Regolament (KE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u b'mod partikolari l-Artikolu 41 tiegħu,
   Billi:

               —

               il-baġit tal-Unjoni għas-sena finanzjarja 2014 kien adottat definittivament fl-20 ta' Novembru 2013 (2),

               —

               fis-17 ta' Ottubru 2014, il-Kummissjoni ppreżentat proposta li fiha l-abbozz ta' baġit emendatorju Nru 6 għall-baġit ġenerali għas-sena finanzjarja 2014,

               —

               fl-4 ta' Diċembru 2014, il-Kummissjoni ppreżentat proposta li fiha ittra ta' emenda għall-abbozz ta' baġit emendatorju Nru 6 għall-baġit ġenerali għas-sena finanzjarja 2014,

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta' baġit emendatorju Nru 6 tal-Unjoni Ewropea għas-sena finanzjarja 2014, kif modifikat bl-ittra tiegħu ta' emenda, ġiet adottata fit-12 ta' Diċembru 2014.
   Jista' jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/

      Magħmul fi Brussell, it-12 ta' Diċembru 2014.

            Għall-Kunsill

            Il-President

         S. GIANNINI

      (1)  ĠU L 298, 26.10.2012, p. 1.

      (2)  ĠU L 51, 20.2.2014, p. 1, b'rettifika fil-ĠU L 111, 15.4.2014, p. 96, OJ L 124, 25.4.2014, p. 30 u ĠU L 322, 7.11.2014, p. 1.


title: Deċiżjoni tal-Kumitat Politiku u ta' Sigurtà (PESK) 2017/681 tad-29 ta' Marzu 2017 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) u li tħassar id-Deċiżjoni (PESK) 2016/1079 (EUNAVFOR MED/1/2017)

text:
               11.4.2017

               MT

               Il-Ġurnal Uffiċjali tal-Unjoni Ewropea

               L 98/18

         DEĊIŻJONI TAL-KUMITAT POLITIKU U TA' SIGURTÀ (PESK) 2017/681
   tad-29 ta' Marzu 2017
   dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) u li tħassar id-Deċiżjoni (PESK) 2016/1079 (EUNAVFOR MED/1/2017)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra d-Deċiżjoni tal-Kunsill (PESK) 2015/778 tat-18 ta' Mejju 2015 dwar operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) (1), u b'mod partikolari l-Artikolu 6 tagħha,
   Billi:

               (1)

               Skont l-Artikolu 6(1) tad-Deċiżjoni (PESK) 2015/778, il-Kunsill awtorizza lill-Kumitat Politiku u ta' Sigurtà (KPS) sabiex jieħu deċiżjonijiet dwar il-ħatra tal-Kmandant tal-Forza tal-UE għall-EUNAVFOR MED operazzjoni SOPHIA (il-'Kmandant tal-Forza tal-UE').

               (2)

               Fit-23 ta' Ġunju 2016, il-KPS adotta d-Deċiżjoni (PESK) 2016/1079 (2) li taħtar lill-Viċi Ammirall Giuseppe BERUTTI BERGOTTO bħala l-Kmandant tal-Forza tal-UE.

               (3)

               Il-Kmandant tal-Operazzjoni tal-UE rrakkomanda l-ħatra tal-Viċi Ammirall (LH) Andrea ROMANI biex jieħu post il-Viċi Ammirall Giuseppe BERUTTI BERGOTTO bħala l-Kmandant il-ġdid tal-Forza tal-UE mill-4 ta' April 2017.

               (4)

               Il-Kumitat Militari tal-UE jappoġġa dik ir-rakkomandazzjoni.

               (5)

               Għalhekk, jenħtieġ li d-Deċiżjoni (PESK) 2016/1079 titħassar.

               (6)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża,

         ADOTTA DIN ID-DEĊIŻJONI:
   Artikolu 1
   Il-Viċi Ammirall (LH) Andrea ROMANI huwa b'dan maħtur Kmandant tal-Forza tal-UE għall-operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) mill-4 ta' April 2017.
   Artikolu 2
   Id-Deċiżjoni (PESK) 2016/1079 hija b'dan imħassra b'effett mill-4 ta' April 2017.
   Artikolu 3
   Din id-Deċiżjoni għandha tidħol fis-seħħ fl-4 ta' April 2017.

      Magħmul fi Brussell, id-29 ta' Marzu 2017.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 122, 19.5.2015, p. 31.

      (2)  Id-Deċiżjoni tal-Kumitat politiku u ta' Sigurtà (PESK) 2016/1079 tat-23 ta' Ġunju 2016 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED operazzjoni SOPHIA) u li tħassar id- Deċiżjoni EUNAVFOR MED/1/2015 (EUNAVFOR MED/2/2016) (ĠU L 179, 5.7.2016, p. 31).


title: Deċiżjoni tal-Kummissjoni tal-1 ta’ Ottubru 2015 dwar notifika lil pajjiż terz dwar il-possibbiltà li dan jiġi identifikat bħala pajjiż terz li ma jikkooperax fil-ġlieda kontra s-sajd illegali, mhux irrappurtat u mhux irregolat

text:
               2.10.2015

               MT

               Il-Ġurnal Uffiċjali tal-Unjoni Ewropea

               C 324/6

         DEĊIŻJONI TAL-KUMMISSJONI
   tal-1 ta’ Ottubru 2015
   dwar notifika lil pajjiż terz dwar il-possibbiltà li dan jiġi identifikat bħala pajjiż terz li ma jikkooperax fil-ġlieda kontra s-sajd illegali, mhux irrappurtat u mhux irregolat
   (2015/C 324/07)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1005/2008 tad-29 ta’ Settembru 2008 li jistabbilixxi sistema Komunitarja sabiex tipprevjeni, tiskoraġġixxi u telimina sajd illegali, mhux irrappurtat u mhux irregolat, li jemenda r-Regolamenti (KEE) Nru 2847/93, (KE) Nru 1936/2001 u (KE) Nru 601/2004 u li jħassar ir-Regolamenti (KE) Nru 1093/94 u (KE) Nru 1447/1999 (1), u b’mod partikolari l-Artikolu 32 tiegħu,
   Billi:
   1.   INTRODUZZJONI

               (1)

               Ir-Regolament (KE) Nru 1005/2008 (“ir-Regolament IUU”) jistabbilixxi sistema tal-Unjoni li tipprevjeni, tiskoraġġixxi u telimina sajd illegali, mhux irrappurtat u mhux irregolat (IUU).

               (2)

               Il-Kapitolu VI tar-Regolament IUU jistabbilixxi l-proċedura għall-identifikazzjoni ta’ pajjiżi terzi li ma jikkooperawx, id-démarches fir-rigward ta’ pajjiżi bħal dawn, l-istabbiliment ta’ lista ta’ tali pajjiżi, it-tneħħija minn dik il-lista, il-pubbliċità ta’ dik il-lista u kull miżura ta’ emerġenza.

               (3)

               Skont l-Artikolu 32 tar-Regolament IUU, il-Kummissjoni għandha tinnotifika lill-pajjiżi terzi bil-possibbiltà li jiġu identifikati bħala pajjiżi li ma jikkooperawx. Din in-notifika hija ta’ natura preliminari. In-notifika għandha tkun ibbażata fuq il-kriterji stipulati fl-Artikolu 31 tar-Regolament IUU. Il-Kummissjoni għandha tieħu wkoll id-démarches kollha stabbiliti fl-Artikolu 32 ta’ dak ir-Regolament fir-rigward tal-pajjiżi terzi nnotifikati. B’mod partikolari, fin-notifika l-Kummissjoni għandha tinkludi informazzjoni dwar il-fatti u l-kunsiderazzjonijiet essenzjali li jsejsu identifikazzjoni bħal din, tagħti l-opportunità lil dawk il-pajjiżi biex jirrispondu u jipprovdu evidenza li tikkontradixxi l-identifikazzjoni u, fejn ikun xieraq, toffri pjan ta’ azzjoni għat-titjib u miżuri meħudin biex jirrettifikaw is-sitwazzjoni. Il-Kummissjoni għandha tagħti żmien biżżejjed lill-pajjiżi terzi nnotifikati biex iwieġbu għan-notifika u żmien xieraq biex jirranġaw is-sitwazzjoni.

               (4)

               Skont l-Artikolu 31 tar-Regolament IUU, il-Kummissjoni Ewropea għandha tidentifika lill-pajjiżi terzi li hija tqis bħala pajjiżi li ma jikkooperawx fil-ġlieda kontra s-sajd IUU. Pajjiż terz għandu jiġi identifikat bħala pajjiż terz li ma jikkooperax jekk jonqos milli jaqdi d-dmirijiet tiegħu skont il-liġi internazzjonali bħala Stat tal-bandiera, tal-port, kostali jew tas-suq, jew milli jieħu azzjoni biex jipprevjeni, jiskoraġġixxi u jelimina s-sajd IUU.

               (5)

               L-identifikazzjoni ta’ pajjiżi terzi li ma jikkooperawx għandha tkun ibbażata fuq ir-rieżami tal-informazzjoni kollha kif inhu stipulat fl-Artikolu 31(2) tar-Regolament IUU.

               (6)

               Skont l-Artikolu 33 tar-Regolament IUU, il-Kunsill għandu jistabbilixxi lista ta’ pajjiżi terzi li ma jikkooperawx. Il-miżuri stipulati, inter alia, fl-Artikolu 38 tar-Regolament IUU japplikaw għal dawk il-pajjiżi.

               (7)

               Il-kunċett ta’ responsabbiltà tal-Istat tal-bandiera u ta’ responsabbiltà tal-Istat kostali ilu jissaħħaħ b’mod kostanti fil-liġi internazzjonali tas-sajd u llum huwa previst bħala obbligu ta’ “diliġenza dovuta”, li jfisser obbligu biex dak l-Istat iwettaq l-aħjar sforzi possibbli u biex jagħmel dak kollu possibbli biex jiġi evitat is-sajd IUU, li jinkludi l-obbligu li jadotta miżuri amministrattivi u ta’ infurzar biex jiżgura li bastimenti tas-sajd li jtajru l-bandiera tiegħu, iċ-ċittadini tiegħu, jew il-bastimenti tas-sajd involuti fl-ilmijiet tiegħu ma jkunux involuti f’attivitajiet li jmorru kontra l-miżuri applikabbli dwar il-konservazzjoni u l-ġestjoni ta’ riżorsi bijoloġiċi tal-baħar, u f’każ ta’ ksur, li jikkoopera u jikkonsulta ma’ Stati oħra għal skop ta’ investigazzjoni u, jekk ikun meħtieġ, jimponi sanzjonijiet li jkunu biżżejjed biex jiskoraġġixxu l-ksur u jċaħħdu lil dawk li jiksru l-liġi mill-benefiċċji li jieħdu mill-attivitajiet illegali tagħhom.

               (8)

               Skont l-Artikolu 20(1) tar-Regolament IUU, l-aċċettazzjoni ta’ ċertifikati tal-qabda vvalidati minn pajjiżi terzi li huma Stati tal-bandiera hija soġġetta għal notifika lill-Kummissjoni dwar l-arranġamenti għall-implimentazzjoni, il-kontroll u l-infurzar tal-liġijiet, ir-regolamenti u l-miżuri ta’ konservazzjoni u ġestjoni li l-bastimenti tas-sajd tal-pajjiżi terzi kkonċernati għandhom ikunu konformi magħhom.

               (9)

               Skont l-Artikolu 20(4) tar-Regolament IUU, il-Kummissjoni għandha tikkoopera b’mod amministrattiv ma’ pajjiżi terzi f’oqsma li jappartjenu għall-implimentazzjoni ta’ dak ir-Regolament.

         2.   PROĊEDURA FIR-RIGWARD TAL-UNJONI TA’ COMOROS

               (10)

               L-Unjoni ta’ Comoros (minn hawn ’il quddiem “Comoros”) ma ppreżentatx lill-Kummissjoni n-notifika tagħha bħala Stat tal-bandiera skont l-Artikolu 20 tar-Regolament IUU.

               (11)

               Mill-4 sat-8 ta’ Mejju 2014, il-Kummissjoni, bl-appoġġ tad-Delegazzjoni tal-Unjoni Ewropea għar-Repubblika ta’ Mauritius, għall-Unjoni ta’ Comoros u għar-Repubblika tas-Seychelles, għamlet żjara f’Comoros fil-kuntest tal-kooperazzjoni amministrattiva stipulata fl-Artikolu 20(4) tar-Regolament IUU.

               (12)

               Il-missjoni fittxet li tivverifika informazzjoni dwar l-arranġamenti ta’ Comoros għall-implimentazzjoni, il-kontroll u l-infurzar tal-liġijiet, tar-regolamenti u tal-miżuri ta’ konservazzjoni u ġestjoni li magħhom għandhom ikunu konformi l-bastimenti tas-sajd tagħha, kif ukoll tal-miżuri meħuda minn Comoros biex timplimenta l-obbligi tagħha fil-ġlieda kontra s-sajd IUU.

               (13)

               Ir-rapport finali taż-żjara ntbagħat lil Comoros fit-3 ta’ Ġunju 2015. Matul iż-żjara, il-Kummissjoni stabbiliet li ftit li xejn sar progress dwar in-nuqqasijiet kritiċi li l-awtoritajiet Comorjani kienu impenjaw ruħhom li jindirizzaw f’Ottubru 2011 (2).

               (14)

               Comoros ma ppreżentat l-ebda kumment għar-rapport finali.

               (15)

               Comoros hija membru tal-Kummissjoni għat-Tonn tal-Oċean Indjan (IOTC) u tal-Kummissjoni għas-Sajd fil-Lbiċ tal-Oċean Indjan (SWIOFC). Comoros irratifikat il-Konvenzjoni tan-Nazzjonijiet Uniti dwar id-Dritt tal-Baħar (UNCLOS) tal-1982.

               (16)

               L-Unjoni Ewropea u l-Unjoni ta’ Comoros iffirmaw Ftehim ta’ Sħubija dwar is-Sajd li jinsab fis-seħħ bħalissa (3).

               (17)

               Sabiex tevalwa l-konformità ta’ Comoros mal-obbligi internazzjonali tagħha bħala Stat tal-bandiera, tal-port, kostali jew tas-suq, kif stipulati fil-ftehimiet internazzjonali msemmija fil-premessa 15 u stabbiliti mill-Organizzazzjonijiet Reġjonali tal-Ġestjoni tas-Sajd (RFMOs) rilevanti msemmija f’dik il-premessa, il-Kummissjoni fittxet, ġabret u analizzat l-informazzjoni kollha li qieset neċessarja għall-finijiet ta’ dan l-eżerċizzju. Il-qafas legali intern attwali għall-ġestjoni tas-sajd ta’ Comoros huwa l-Kodiċi tas-Sajd u tal-Akkwakultura stabbilit bl-Att Nru 07-011/AU tad-29 ta’ Awwissu 2007 u l-korp ta’ ftehimiet Ministerjali.

               (18)

               Il-Kummissjoni użat ukoll l-informazzjoni li toħroġ mid-dejta disponibbli ppubblikata mill-RFMOs rilevanti, kif ukoll l-informazzjoni disponibbli għall-pubbliku.

         3.   POSSIBBILTÀ LI L-UNJONI TA’ COMOROS TIĠI IDENTIFIKATA BĦALA PAJJIŻ TERZ LI MA JIKKOOPERAX

               (19)

               Skont l-Artikolu 31(3) tar-Regolament IUU, il-Kummissjoni analizzat id-dmirijiet tal-Unjoni ta’ Comoros bħala Stat tal-bandiera, tal-port, kostali jew tas-suq. Għall-fini ta’ dak ir-rieżami, il-Kummissjoni qieset il-kriterji elenkati fl-Artikolu 31(4) sa (7) tar-Regolament IUU.

         3.1.   Ir-rikorrenza ta’ Bastimenti IUU u l-flussi kummerċjali IUU u l-miżuri meħuda f’dan ir-rigward (l-Artikolu 31(4) tar-Regolament IUU)

               (20)

               Abbażi tal-informazzjoni disponibbli għall-pubbliku kif ukoll tal-informazzjoni miġbura mill-Kummissjoni u mill-awtoritajiet Comorjani, il-Kummissjoni stabbiliet li hemm evidenza li madwar 20 bastiment Comorjan kienu involuti f’attivitajiet tas-sajd IUU matul il-perjodu bejn l-2010 u l-2015.

               (21)

               Il-Kummissjoni stabbiliet li hemm madwar 20 bastiment Comorjan li joperaw barra miż-żona ekonomika esklussiva (EEZ) ta’ Comoros mingħajr awtorizzazzjoni mill-awtoritajiet Comorjani. Dan imur kontra r-rakkomandazzjonijiet kif stabbilit fil-punt 45 tal-Pjan ta’ Azzjoni Internazzjonali sabiex jiġi evitat, skoraġġut u eliminat is-sajd Illegali, mhux Irrappurtat u mhux Irregolat (IPOA IUU (4)) u l-paragrafu 8(2)(2) tal-Kodiċi ta’ Kondotta tal-FAO li jipprevedu li l-Istati tal-bandiera għandhom jiżguraw li kull bastiment intitolat li jtajjar il-bandiera tagħhom waqt li jkun qed jopera barra mill-ilmijiet tagħhom ikollu awtorizzazzjoni valida. Dan jikkostitwixxi wkoll nuqqas ta’ rispett tar-Rakkomandazzjonijiet tal-punti 29 u 30 tal-Linji Gwida Volontarji tal-FAO dwar il-Prestazzjoni tal-Istati tal-Bandiera (5).

               (22)

               Minn informazzjoni disponibbli għall-pubbliku jidher li żewġ bastimenti Comorjani huma rrappurtati li wettqu trasbord fuq il-baħar ‘il barra mill-kosta Afrikana tal-Punent fl-2014 (6). Dawn l-operazzjonijiet saru mingħajr l-awtorizzazzjoni mill-awtoritajiet Comorjani. In-nuqqas ta’ kontroll minn Comoros imur kontra l-punt 49 tal-IPOA IUU li jistipula li l-Istati tal-bandiera għandhom jiżguraw li l-bastimenti kollha tagħhom involuti fit-trasbord ikollhom awtorizzazzjoni minn qabel maħruġa mill-Istat tal-bandiera, u jirrapportaw lill-awtoritajiet nazzjonali.

               (23)

               Barra minn hekk, l-awtoritajiet Comorjani rrikonoxxew li l-bastimenti Comorjani li joperaw barra mill-EEZ Comorjana mhuma soġġetti għall-ebda miżura ta’ monitoraġġ, kontroll u sorveljanza. Huma ma jirrappurtawx il-pożizzjoni ġeografika tagħhom liċ-ċentru ta’ monitoraġġ tas-sajd Comorjan jew kwalunkwe informazzjoni oħra lill-awtoritajiet Comorjani bħal dejta dwar il-qabda jew informazzjoni dwar il-ħatt l-art jew it-trasbord. Minħabba dawn in-nuqqasijiet Comoros tikser l-Artikolu 94(1) u (2) tal-UNCLOS li jistipula li kull Stat għandu jiżgura b’mod effettiv il-ġurisdizzjoni u l-kontroll tiegħu fuq vapuri li jtajru l-bandiera tiegħu. Dan imur ukoll kontra r-rakkomandazzjoni tal-punt 24 tal-IPOA IUU, li jipprevedi l-obbligu li jitwettaq kontroll effettiv u komprensiv ta’ attivitajiet tas-sajd, u tal-punt 35 tal-IPOA IUU li jistipula li Stat tal-bandiera għandu jiżgura li, qabel ma jirreġistra bastiment, dan jista’ jeżerċita r-responsabbiltà tiegħu biex jiżgura li l-bastiment ma jkunx involut f’sajd IUU. Dan imur ukoll kontra l-punti 31, 32 u 33 tal-Linji Gwida Volontarji tal-FAO dwar il-Prestazzjoni tal-Istati tal-Bandiera li jistipulaw li l-Istati tal-bandiera għandhom jimplimentaw sistemi ta’ kontroll fuq il-bastimenti tagħhom u għandu jkollhom fis-seħħ sistemi ta’ infurzar li jinkludu, inter alia, il-kapaċità li jidentifikaw u jieħdu azzjonijiet ta’ infurzar kontra ksur tal-liġijiet, tar-regolamenti u tal-miżuri internazzjonali ta’ konservazzjoni u ġestjoni applikabbli. Fl-aħħar nett, minħabba dawn in-nuqqasijiet x’aktarx li dawn il-bastimenti jkunu qed joperaw b’mod illegali u li l-qabdiet tagħhom jibqgħu ma jiġux irrappurtati.

               (24)

               Fid-dawl tad-dikjarazzjonijiet magħmula mill-awtoritajiet Comorjani, il-Kummissjoni stabbiliet li l-lista ta’ bastimenti li jtajru l-bandiera ta’ Comoros mhijiex ikkonsolidata. Filwaqt li l-awtorità responsabbli għas-sajd ma għandhiex informazzjoni speċifika dwar il-bastimenti Comorjani li joperaw barra mill-EEZ Comorjana, l-awtorità responsabbli għar-reġistrazzjoni ta’ bastimenti għandha biss informazzjoni parzjali dwar l-istatus tar-Reġistru Comorjan. Għall-kuntrarju tar-rakkomandazzjonijiet fil-punt 40 tal-IPOA IUU u fil-punt 19 tal-Linji Gwida Volontarji tal-FAO dwar il-Prestazzjoni tal-Istati tal-Bandiera, hemm nuqqas ta’ kooperazzjoni u ta’ skambju ta’ informazzjoni bejn l-awtoritajiet responsabbli għar-reġistrazzjoni tal-bastimenti u dawk responsabbli għas-sajd. Anki minħabba dan in-nuqqas Comoros tikser l-Artikolu 94(2)(b) tal-UNCLOS. Barra minn hekk, tonqos milli ssegwi r-rakkomandazzjoni tal-punt 42 tal-IPOA IUU li jistipula li kull Stat għandu jżomm reġistru ta’ vapuri li jkun fih l-ismijiet u d-dettalji ta’ vapuri li jtajru l-bandiera tiegħu.

               (25)

               In-nuqqas ta’ kooperazzjoni interna deskritt fil-premessa 24 jikser l-impenn meħud mill-awtoritajiet Comorjani lejn l-Unjoni Ewropea f’Ottubru 2011, biex jistabbilixxu kooperazzjoni eqreb bejn l-awtoritajiet responsabbli għar-reġistrazzjoni tal-bastimenti u dawk responsabbli għas-sajd (7).

               (26)

               In-nuqqas ta’ kooperazzjoni bejn l-awtoritajiet responsabbli għar-reġistrazzjoni tal-bastimenti u dawk responsabbli għas-sajd inaqqas l-abbiltà ta’ Comoros li timmonitorja d-daqs u l-kapaċità tal-flotta tagħha u jipperemetti lill-operaturi illegali joperaw taħt il-bandiera ta’ Comoros mingħajr ma jinqabdu.

               (27)

               Il-Kummissjoni stabbiliet li n-nuqqas ta’ kooperazzjoni bejn l-awtoritajiet responsabbli għar-reġistrazzjoni ta’ bastimenti u dawk responsabbli għas-sajd huwa aggravat mill-involviment ta’ kumpaniji privati offshore fil-proċess ta’ reġistrazzjoni, li huma responsabbli li jagħżlu l-bastimenti għar-reġistru u li jistgħu jagħtu ċertifikati ta’ reġistrazzjoni temporanji.

               (28)

               Barra minn hekk, l-awtorità responsabbli għar-reġistrazzjoni ma tikkonsultax il-lista ta’ bastimenti IUU stabbilita mill-RFMOs qabel ma tirreġistra bastiment li beħsiebu jopera barra mill-EEZ Comorjana. Dan jikser il-punt 36 tal-IPOA IUU, li jistipula li l-Istati tal-bandiera għandhom jevitaw li jirreġistraw taħt il-bandiera tagħhom, bastimenti li jkollhom storja ta’ nuqqas ta’ konformità. Dan jagħti x’jifhem ukoll li għad iridu jiġu żviluppati proċeduri ta’ reġistrazzjoni robusti u li r-riskju li jseħħu attivitajiet tas-sajd IUU fil-flotta Comorjana għadu kbir.

               (29)

               Fuq il-bażi tal-informazzjoni miġbura matul iż-żjara li għamlet f’Comoros f’Mejju 2015, il-Kummissjoni stabbiliet ukoll li tliet bastimenti Comorjani kienu awtorizzati joperaw fl-ilmijiet ta’ Comoros mingħajr ma kienu mgħammra b’Sistema għall-Monitoraġġ tal-Bastimenti (VMS) jew mingħajr ma kellhom osservatur abbord. Din is-sitwazzjoni tikkostitwixxi ksur tal-Artikolu 94(1) u (2) tal-UNCLOS. Barra minn hekk, mhuwiex osservat il-punt 24 tal-IPOA IUU. Barra dan, dawn il-bastimenti ma ttrażmettewx il-kwantitajiet ta’ ħut abbord lill-awtoritajiet Comorjani fil-limitu ta’ żmien preskritt qabel il-ħatt l-art f’Comoros. Dan jikser il-punt 55 tal-IPOA IUU li jistipula li, qabel ma bastiment jingħata aċċess għall-port, l-Istati għandhom jirrikjedu li l-bastimenti jipprovdu, inter alia, notifika raġonevoli bil-quddiem tad-dħul tagħhom fil-port, id-dettalji tal-vjaġġ tas-sajd tagħhom u l-kwantitajiet ta’ ħut abbord; sabiex jiġi aċċertat jekk il-bastiment appoġġjax is-sajd IUU jew jekk setax kien involut fih. Din is-sitwazzjoni timplika li ma jistax jiġi ggarantit li l-prodotti li ġejjin minn dawn il-bastimenti ma joriġinawx minn attivitajiet tas-sajd IUU.

               (30)

               Skont l-Artikolu 31(4)(b) tar-Regolament IUU, il-Kummissjoni eżaminat ukoll il-miżuri meħuda minn Comoros fir-rigward tal-aċċess ta’ prodotti tas-sajd li jkunu ġejjin minn sajd IUU għas-suq tagħha.

               (31)

               Fid-dawl tas-sitwazzjoni deskritta fil-premessi 22, 23 u 25, it-traċċabbiltà tal-ħut jew tal-prodotti tal-ħut hija mxekkla min-nuqqas ta’ monitoraġġ, kontroll u sorveljanza; l-istatus tar-reġistru ta’ Comoros; u n-nuqqas ta’ kooperazzjoni bejn l-awtoritajiet responsabbli għar-reġistrazzjoni tal-bastimenti u dawk responsabbli għas-sajd.

               (32)

               Fuq il-bażi tal-informazzjoni miġbura mill-awtoritajiet Comorjani, il-bastimenti ta’ Comoros awtorizzati li joperaw fl-EEZ ta’ Comoros kienu qed jużaw logbooks ipprovduti mill-operaturi ekonomiċi fil-lingwi tas-Sri Lanka. Dawn il-lingwi mhumiex mifhuma mill-ispetturi tas-sajd ta’ Comoros. Skont l-informazzjoni miġbura matul iż-żjara f’Comoros f’Mejju 2015, l-awtoritajiet Comorjani ma kinux iffinalizzaw l-iżvilupp tal-mudell tal-logbook tagħhom. It-traċċabbiltà ma tistax tkun iggarantita bl-użu ta’ logbooks ipprovduti b’lingwa li l-ispetturi tas-sajd Comorjani ma jifhmuhiex. Din is-sitwazzjoni xxekkel ukoll it-trasparenza u tikser il-punt 24 tal-IPOA IUU u l-punt 33 tal-Linji Gwida Volontarji tal-FAO dwar il-Prestazzjoni tal-Istati tal-Bandiera li jistipulaw l-obbligu li jitwettaq kontroll effettiv u komprensiv tal-attivitajiet tas-sajd minn meta jinbdew, mill-punt tal-ħatt l-art sad-destinazzjoni finali. Dan imur ukoll kontra l-punt 71 tal-IPOA IUU li jistipula li l-Istati għandhom jieħdu passi biex itejbu t-trasparenza tas-swieq tagħhom sabiex jippermettu t-traċċabbiltà tal-ħut jew tal-prodotti tal-ħut.

               (33)

               Ta’ min ifakkar ukoll li l-premessa 23 turi li l-bastimenti Comorjani li joperaw barra mill-EEZ Comorjana mhuma soġġetti għall-ebda forma ta’ kontroll mill-awtoritajiet Comorjani. Dawn il-bastimenti ma għandhomx logbooks maħsuba għall-awtoritajiet Comorjani u mhuma qed jittrażmettu l-ebda informazzjoni lill-awtoritajiet Comorjani dwar l-attivitajiet tagħhom tas-sajd, il-ħatt l-art u t-trasbord. Dan imur kontra l-Artikolu 94 tal-UNCLOS u ma josservax ir-rakkomandazzjonijiet tal-punti 24 u 35 tal-IPOA IUU, kif ukoll il-punt 33 tal-Linji Gwida Volontarji tal-FAO dwar il-Prestazzjoni tal-Istati tal-Bandiera, billi jimplika li t-traċċabbiltà tal-ħut jew tal-prodotti tal-ħut li jkunu ġejjin minn dawn il-bastimenti ma tistax tiġi ggarantita.

               (34)

               Il-paragrafi 11(2) u 11(3) tal-Kodiċi ta’ Kondotta tal-FAO jgħidu li l-kummerċ internazzjonali ta’ ħut u prodotti tal-ħut ma għandux jikkomprometti l-iżvilupp sostenibbli tas-sajd, u għandu jkun ibbażat fuq miżuri trasparenti kif ukoll fuq liġijiet, regolamenti u proċeduri amministrattivi sempliċi u komprensivi. Barra minn hekk, il-paragrafu 11(1)(11) tal-Kodiċi ta’ Kondotta tal-FAO jistipula li l-Istati għandhom jiżguraw li l-kummerċ internazzjonali u lokali tal-ħut u tal-prodotti tas-sajd jikkonforma mal-prattiki ta’ konservazzjoni u ta’ ġestjoni tajbin billi jtejbu l-identifikazzjoni tal-oriġini tal-ħut u tal-prodotti tas-sajd ikkummerċjati. Barra minn hekk, l-IPOA IUU jipprovdi wkoll gwida dwar il-miżuri relatati mas-suq li dwarhom hemm ftehim internazzjonali (il-punti 65 sa 76), li jappoġġjaw it-tnaqqis jew l-eliminazzjoni tal-kummerċ tal-ħut u tal-prodotti tal-ħut li jkunu ġejjin minn sajd IUU.

               (35)

               Fuq il-bażi tal-informazzjoni miġbura mill-Kummissjoni kif ukoll tad-dikjarazzjonijiet li saru mill-awtoritajiet Comorjani, filwaqt li qed jiġu żviluppati faċilitajiet ta’ pproċessar f’Comoros, għad iridu jiġu definiti skemi ta’ traċċabbiltà u ċertifikazzjoni robusti. Din is-sitwazzjoni żżid ukoll ir-riskju li prodotti li ġejjin minn attivitajiet tas-sajd IUU jistgħu jiġu pproċessati u kkumerċjalizzati billi jgħaddu minn Comoros.

               (36)

               Fid-dawl tas-sitwazzjoni spjegata f’din it-Taqsima tad-Deċiżjoni u abbażi tal-elementi fattwali kollha miġbura mill-Kummissjoni, kif ukoll tad-dikjarazzjonijiet kollha magħmula mill-pajjiż, seta’ jiġi stabbilit, skont l-Artikolu 31(3), (4)(a) u (4)(b) tar-Regolament IUU, li Comoros naqset milli taqdi dawk li huma d-dmirijiet tagħha skont id-dritt internazzjonali bħala Stat tal-bandiera, tal-port, kostali u tas-suq fir-rigward tal-bastimenti IUU u tas-sajd IUU mwettaq jew appoġġjat mill-bastimenti li jtajru l-bandiera tagħha jew miċ-ċittadini tagħha u milli tipprevjeni l-aċċess tal-prodotti tas-sajd li joriġinaw mis-sajd IUU għas-suq tagħha.

         3.2.   Nuqqas ta’ koperazzjoni u ta’ infurzar (l-Artikolu 31(5) tar-Regolament IUU)

               (37)

               Skont l-Artikolu 31(5)(a), il-Kummissjoni analizzat il-kollaborazzjoni tagħha ma’ Comoros biex tara jekk din effettivament ikkooperatx billi wieġbet għall-mistoqsijiet, ipprovdiet rispons jew investigat kwistjonijiet relatati mas-sajd IUU u mal-attivitajiet assoċjati miegħu.

               (38)

               Filwaqt li l-awtoritajiet tas-sajd ta’ Comoros ġeneralment ikkooperaw matul il-missjoni, l-awtoritajiet tas-sajd ta’ Comoros ma weġbux għat-talbiet ta’ segwitu għall-informazzjoni. Il-Kummissjoni stabbiliet li dan in-nuqqas ta’ koperazzjoni huwa aggravat minħabba l-istatus tar-reġistru Comorjan u n-nuqqas ta’ kooperazzjoni bejn l-awtoritajiet responsabbli għar-reġistrazzjoni tal-bastimenti u dawk responsabbli għas-sajd, kif inhu stabbilit fit-Taqsima 3(1).

               (39)

               Barra minn hekk, bħalma tfakkar il-premessa 25, in-nuqqas ta’ kooperazzjoni bejn l-awtoritajiet responsabbli għar-reġistrazzjoni tal-bastimenti u dawk responsabbli għas-sajd kellu jiġi indirizzat f’konformità ma’ impenn li sar minn Comoros f’Ottubru 2011, biex tiġi stabbilita kooperazzjoni eqreb bejn dawn l-awtoritajiet (8). Kif stabbilit fit-Taqsima 3(1), ftit li xejn sar progress dwar din id-dgħufija kritika u Comoros ma ssodisfatx l-impenn tagħha.

               (40)

               Matul iż-żjara tal-Kummissjoni f’Mejju 2015, l-awtoritajiet Comorjani informaw lill-Kummissjoni li ma kinux f’pożizzjoni li jaqsmu magħha l-informazzjoni tal-Kodiċi Marittimu li kien mistenni jiġi adottat. Minn dak iż-żmien ‘l hawn, il-Kummissjoni la ġiet informata dwar l-adozzjoni tat-test u lanqas ma ngħatat kopja tiegħu.

               (41)

               Barra minn hekk, l-awtoritajiet Comorjani ġew mistiedna jipprovdu lill-Kummissjoni b’lista ta’ bastimenti tas-sajd u bastimenti relatati mas-sajd ta’ Comoros. Il-Kummissjoni ma ngħatatx kopja ta’ din il-lista.

               (42)

               Fil-kuntest tal-valutazzjoni ġenerali ta’ kemm Comoros issodisfat dmirijietha li taqdi l-obbligi tagħha bħala Stat tal-bandiera, il-Kummissjoni analizzat ukoll jekk Comoros ikkooperatx ma’ Stati oħra fil-ġlieda kontra s-sajd IUU.

               (43)

               Il-Kummissjoni stabbiliet li, filwaqt li Comoros qed tikkoopera mal-pajjiżi fir-reġjun tal-Oċean Indjan, hija ma tikkooperax ma’ pajjiżi terzi barra mir-reġjun fejn joperaw il-bastimenti Comorjani. Kif spjegat fil-premessa 24, dan in-nuqqas ta’ kooperazzjoni jista’ jkun dovut għall-fatt li l-awtoritajiet Comorjani għandhom ftit jew ma għandhom l-ebda informazzjoni dwar il-bastimenti kkonċernati. Din is-sitwazzjoni, li tenfasizza s-sejbiet tat-Taqsima 3(1), ma ssegwix ir-rakkomandazzjoni tal-punt 28 tal-IPOA IUU li jistipula li l-Istati għandhom jikkoordinaw l-attivitajiet tagħhom u jikkooperaw fil-ġlieda kontra s-sajd IUU. B’mod partikolari, mhuwiex osservat il-punt 31 tal-IPOA IUU li jistipula li l-Istati tal-bandiera għandhom jikkunsidraw jekk jidħlux fi ftehimiet jew f’arranġamenti ma’ Stati oħra u jikkooperaw għall-infurzar tal-liġijiet applikabbli u tal-miżuri ta’ konservazzjoni u ġestjoni jew tad-dispożizzjonijiet adottati fil-livell nazzjonali, reġjonali jew globali.

               (44)

               Skont l-Artikolu 31(5)(b), il-Kummissjoni analizzat miżuri ta’ infurzar eżistenti biex tipprevjeni, tiskoraġġixxi u telimina s-sajd IUU f’Comoros.

               (45)

               Il-Kummissjoni stabbiliet li l-awtoritajiet Comorjani ma kinux irrappurtaw li ħadu xi azzjoni fir-rigward tal-bastimenti msemmija fil-premessa 23 u li wettqu operazzjonijiet li jinkludu trasbord fuq il-baħar ‘il barra mill-kosta Afrikana tal-Punent fl-2014.

               (46)

               Fir-rigward tal-informazzjoni stabbilita fil-premessi 21 u 23, u fid-dawl tad-dikjarazzjonijiet magħmula minn Comoros, il-Kummissjoni stabbiliet li l-awtoritajiet Comorjani kienu jafu li l-bastimenti li jtajru l-bandiera ta’ Comoros, bi ksur tal-liġi u tar-rekwiżiti Comorjani, kienu qed joperaw barra mill-EEZ Comorjana u qed jiżbarkaw fl-Afrika tal-Punent u fl-Asja. Madankollu, il-Kummissjoni stabbiliet li l-awtoritajiet Comorjani ma kinux ħadu miżuri ta’ infurzar fir-rigward ta’ dawn il-bastimenti.

               (47)

               Barra minn hekk, matul iż-żjara tagħha f’Mejju 2015, il-Kummissjoni stabbiliet li l-biċċa l-kbira tal-flotta Comorjana mhijiex qed tittrażmetti l-informazzjoni tal-VMS lill-awtoritajiet Comorjani. Din is-sitwazzjoni tenfasizza l-inabbiltà tal-awtoritajiet li jimmonitorjaw l-operazzjonijiet tal-bastimenti Comorjani u timmina l-kapaċità tal-awtoritajiet li jinfurzaw b’mod effettiv ir-regoli applikabbli għaż-żoni differenti kkonċernati. Dan, flimkien man-nuqqas ta’ kooperazzjoni interna u kooperazzjoni ma’ pajjiżi terzi, joħloq ambjent ideali għall-iżvilupp ta’ attivitajiet tas-sajd IUU.

               (48)

               Is-sitwazzjoni msemmija fil-premessi 45 u 47 tikser l-Artikolu 94 tal-UNCLOS. Barra minn hekk, din tmur kontra r-rakkomandazzjonijiet biex jittieħdu miżuri ta’ infurzar fir-rigward tal-attivitajiet tas-sajd IUU u biex jiġu ssanzjonati tali attivitajiet b’severità suffiċjenti biex jipprevjenu, jiskoraġġixxu u jeliminaw b’mod effettiv is-sajd IUU u biex iċaħħdu lil dawk li jiksru l-liġi mill-benefiċċji li jakkumulaw minn tali sajd, kif stabbilit fil-paragrafu 8(2)(7) tal-Kodiċi ta’ Kondotta tal-FAO; il-punt 21 tal-IPOA IUU u l-punti 31 sa 33, 35 u 38 tal-Linji Gwida Volontarji tal-FAO dwar il-Prestazzjoni tal-Istati tal-Bandiera.

               (49)

               Fir-rigward tal-qafas legali tas-sajd ta’ Comoros, l-awtoritajiet Comorjani rrikonoxxew matul iż-żjara tal-Kummissjoni f’Mejju 2015, li l-implimentazzjoni ulterjuri tat-testi tal-Kodiċi tas-Sajd u tal-Akkwakultura trid tiġi elaborata biex tiżgura li jkun hemm konsistenza bejn il-liġi nazzjonali u r-regoli internazzjonali u reġjonali applikabbli.

               (50)

               Barra minn hekk, il-Kodiċi tas-Sajd u tal-Akkwakultura ta’ Comoros ma jinkludix bastimenti li jwettqu attivitajiet relatati mas-sajd fid-definizzjoni ta’ bastimenti tas-sajd. Barra minn hekk, filwaqt li l-qafas legali tal-Unjoni ta’ Comoros ikopri ksur serju kif definit skont il-liġi internazzjonali, il-qafas legali ta’ Comoros ma jiddefinixxix b’mod espliċitu s-sajd IUU u ma jipprevedix b’mod ċar miżuri ta’ infurzar u sanzjonijiet għal ċittadini li jappoġġjaw jew ikunu involuti f’sajd IUU kif indikat fil-punt 18 tal-IPOA IUU. Fir-rigward tal-iskema ta’ sanzjonar, ta’ min jinnota li l-multi previsti fil-kuntest tal-attivitajiet tas-sajd industrijali huma bbażati fuq it-tariffi tal-liċenzji. Madankollu, il-kategoriji ta’ liċenzji tas-sajd iddefiniti skont il-leġiżlazzjoni ta’ Comoros huma limitati biss għal speċijiet ta’ tonn. Għaldaqstant, f’każijiet ta’ ksur ta’ flotta industrijali li timmira lejn speċijiet demersali jew pelaġiċi, ma hemm l-ebda multa korrispondenti, meta jitqies in-nuqqas ta’ tariffi tal-liċenzji korrispondenti. Din is-sitwazzjoni tnaqqas il-livell ta’ deterrenza tal-iskema ta’ sanzjonar Comorjana.

               (51)

               Barra minn hekk, Comoros ma għandhiex pjan ta’ spezzjoni nazzjonali biex tiżgura politika koerenti dwar il-kontroll ta’ operazzjonijiet tal-flotta Comorjana. Meta wieħed iqis id-daqs tal-flotta ta’ Comoros u tal-prospetti ta’ żvilupp tagħha (9), Comoros ma għandhiex biżżejjed osservaturi.

               (52)

               Comoros għandha indiċi tal-iżvilupp tal-bniedem baxx, u fl-2013 ġiet ikklassifikata fil-159 post minn 187 pajjiż (10) skont l-Indiċi tal-Iżvilupp tal-Bniedem tan-Nazzjonijiet Uniti (UNHDI). Fl-Anness II tar-Regolament (KE) Nru 1905/2006 tal-Parlament Ewropew u tal-Kunsill (11), Comoros tinsab imniżżla fil-kategorija tal-pajjiżi l-anqas żviluppati, f’konformità mal-lista ta’ benefiċjarji tal-għajnuna uffiċjali għall-iżvilupp (ODA) tal-Kumitat ta’ Għajnuna għall-Iżvilupp (DAC) tal-Organizzazzjoni għall-Kooperazzjoni u l-Iżvilupp Ekonomiċi (OECD) tal-1 ta’ Jannar 2015 (12).

               (53)

               Minkejja l-analiżi fil-premessa 52 ta’ min jinnota wkoll li, abbażi tal-informazzjoni miksuba miż-żjara tal-Kummissjoni f’Mejju 2015, ma jistax jitqies li Comoros hija nieqsa mir-riżorsi finanzjarji. Pjuttost, hija nieqsa mill-ambjent amministrattiv meħtieġ biex tiżgura t-twettiq effiċjenti u effettiv ta’ dmirijietha bħala Stat tal-bandiera, kostali, tal-port u tas-suq.

               (54)

               Fid-dawl tas-sitwazzjoni spjegata f’din it-Taqsima u abbażi tal-elementi fattwali kollha miġbura mill-Kummissjoni, kif ukoll mid-dikjarazzjonijiet kollha li saru minn Comoros, jista’ jiġi stabbilit, skont l-Artikolu 31(3) u (5) tar-Regolament IUU, li Comoros naqset milli taqdi dmirijietha skont il-liġi internazzjonali fir-rigward tal-isforzi ta’ kooperazzjoni u infurzar.

         3.3.   Nuqqas ta’ implimentazzjoni tar-regoli internazzjonali (l-Artikolu 31(6) tar-Regolament IUU)

               (55)

               Comoros irratifikat l-UNCLOS fl-1994 u hija parti kontraenti tal-IOTC tal-SWIOFC.

               (56)

               Skont l-Artikolu 31(6)(b), il-Kummissjoni analizzat l-informazzjoni kollha dwar l-istatus ta’ Comoros bħala parti kontraenti tal-IOTC u tal-SWIOFC.

               (57)

               Skont informazzjoni li ħarġet mir-Rapport ta’ Konformità tal-IOTC għal Comoros ippreżentat fit-23 ta’ Marzu 2015 (13), ġew identifikati diversi kwistjonijiet ripetuti ta’ konformità fl-2014. B’mod partikolari, Comoros ma rrappurtatx qabda nominali fuq il-klieb il-baħar, kif meħtieġ skont ir-Riżoluzzjoni 05/05 tal-IOTC, ma rrappurtatx il-qabda u l-isforz fuq il-klieb il-baħar, kif meħtieġ skont ir-Riżoluzzjoni 05/05 tal-IOTC, ma rrappurtatx il-frekwenza tad-daqs fuq il-klieb il-baħar, kif meħtieġ skont ir-Riżoluzzjoni 05/05 tal-IOTC, ma rrappurtatx il-qabda u l-isforz fuq il-bastimenti tas-sajd barranin bil-purse seine li joperaw fl-EEZ tagħha, kif meħtieġ skont ir-Riżoluzzjoni 10/02 tal-IOTC u ma implimentatx l-iskema tal-osservatur għall-kampjuni artiġjanali, kif meħtieġ mir-Riżoluzzjoni 11/04. tal-IOTC.

               (58)

               Ġew identifikati wkoll kwistjonijiet mhux ripetuti ta’ konformità. Comoros ma rrappurtatx qabda nominali għas-sajd mal-kosta, kif meħtieġ mir-Riżoluzzjoni 10/02 tal-IOTC, ma rrappurtatx il-qabda u l-isforz għas-sajd mal-kosta, kif meħtieġ mir-Riżoluzzjoni 10/02 tal-IOTC u ma rrappurtatx il-frekwenza tad-daqs għas-sajd mal-kosta, kif meħtieġ mir-Riżoluzzjoni 10/02. tal-IOTC.

               (59)

               Il-kwistjonijiet ta’ konformità ta’ Comoros mal-IOTC juru n-nuqqas ta’ Comoros li tissodisfa l-obbligi tagħha bħala Stat tal-bandiera stabbiliti fl-Artikolu 94 tal-UNCLOS. Dawn juru wkoll li Comoros mhix qed issegwi r-rakkomandazzjonijiet tal-punti 31 sa 33, 35 u 38 tal-Linji Gwida Volontarji tal-FAO dwar il-Prestazzjoni tal-Istati tal-Bandiera u tal-punt 24 tal-IPOA IUU.

               (60)

               Bl-eċċezzjoni tal-IOTC u tal-SWIOFC, Comoros mhijiex parti kontraenti ta’ RFMOs oħra. Meta wieħed iqis l-istruttura tal-flotta ta’ Comoros, li topera mhux biss fir-reġjun tal-Oċean Indjan, din is-sejba timmina l-isforzi ta’ Comoros biex tissodisfa l-obbligi skont il-UNCLOS, b’mod partikolari l-Artikoli 117 u 118.

               (61)

               Barra minn hekk, bl-eċċezzjoni tal-UNCLOS, Comoros ma rratifikatx strumenti legali internazzjonali oħra marbuta mal-ġestjoni tas-sajd. Meta wieħed iqis l-importanza tal-istokkijiet ta’ ħut transżonali u li jpassi ħafna għal Comoros, din is-sejba timmina l-isforzi ta’ Comoros biex taqdi dmirijietha bħala Stat tal-bandiera, kostali, tal-port u tas-suq skont il-UNCLOS, b’mod partikolari l-Artikoli 63 u 64.

               (62)

               Barra minn hekk, filwaqt li f’Comoros qed tinbena infrastruttura tal-portijiet maħsuba għall-attivitajiet tas-sajd, il-pajjiż ma rratifikax il-Ftehim tal-FAO dwar il-Miżuri tal-Istat tal-Port tal-2009.

               (63)

               Il-prestazzjoni ta’ Comoros fl-implimentazzjoni tal-istrumenti internazzjonali mhijiex skont ir-rakkomandazzjonijiet tal-punt 11 tal-IPOA IUU li jħeġġeġ lill-Istati, bħala kwistjoni ta’ prijorità, biex jirratifikaw, jaċċettaw jew jaderixxu għall-Ftehim tan-Nazzjonijiet Uniti għall-Implimentazzjoni tad-Dispożizzjonijiet tal-UNCLOS dwar il-Konservazzjoni u l-Ġestjoni ta’ Stokkijiet ta’ Ħut Transżonali u Stokkijiet ta’ Ħut li Jpassi Ħafna (UNFSA) u l-Ftehim ta’ Osservanza tal-FAO. Barra minn hekk, tonqos milli ssegwi l-punt 14 li jistipula li l-Istati għandhom jimplimentaw b’mod sħiħ u effettiv il-Kodiċi ta’ Kondotta u l-Pjanijiet ta’ Azzjoni Internazzjonali assoċjati miegħu.

               (64)

               Għall-kuntrarju tar-rakkomandazzjonijiet fil-punti 25 sa 27 tal-IPOA IUU, Comoros ma żviluppatx pjan ta’ azzjoni nazzjonali kontra s-sajd IUU.

               (65)

               Barra minn hekk, kif imsemmi fil-premessa 27, matul iż-żjara mwettqa mill-Kummissjoni ġie stabbilit li l-ġestjoni tar-reġistru ta’ Comoros hija parzjalment iddelegata lil kumpanija privata li tinsab barra minn Comoros. Fuq il-bażi tal-informazzjoni miġbura mill-Kummissjoni, kif ukoll tad-dikjarazzjonijiet li saru minn Comoros, jista’ jiġi stabbilit li Comoros naqset milli tiżgura li l-bastimenti li jtajru l-bandiera tagħha għandhom rabta ġenwina mal-pajjiż. Dan imur kontra l-Artikolu 91 tal-UNCLOS li jistipula li għandha teżisti rabta ġenwina bejn l-Istat tal-bandiera u l-bastimenti tiegħu.

               (66)

               Fid-dawl tas-sitwazzjoni spjegata f’din it-Taqsima tad-Deċiżjoni u abbażi tal-elementi fattwali kollha miġbura mill-Kummissjoni, kif ukoll tad-dikjarazzjonijiet kollha li għamel il-pajjiż, jista’ jiġi stabbilit, skont l-Artikolu 31(3) u (6) tar-Regolament IUU, li Comoros naqset milli taqdi d-dmirijiet tagħha skont il-liġi internazzjonali fir-rigward tar-regoli, tar-regolamenti u tal-miżuri ta’ konservazzjoni u ġestjoni internazzjonali.

         3.4.   Limitazzjonijiet speċifiċi tal-pajjiżi fil-fażi tal-iżvilupp (l-Artikolu 31(7) tar-Regolament IUU)

               (67)

               Ta’ min ifakkar li skont il-UNHDI, Comoros għandha indiċi tal-iżvilupp tal-bniedem baxx u fl-2013 ġiet ikklassifikata fil-159 post minn 187 pajjiż (14). Ta’ min ifakkar ukoll li, skont ir-Regolament (KE) Nru 1905/2006, Comoros tinsab imniżżla fil-kategorija tal-pajjiżi l-anqas żviluppati, f’konformità mal-lista ta’ benefiċjarji tal-ODA tal-OECD DAC tal-1 ta’ Jannar 2015 (15).

               (68)

               Għalkemm jista’ jkun hemm limitazzjonijiet speċifiċi ta’ kapaċità b’mod ġenerali fir-rigward tal-monitoraġġ, tal-kontroll u tas-sorveljanza, il-limitazzjonijiet speċifiċi ta’ Comoros li ġejjin mil-livell ta’ żvilupp tagħha ma jistgħux jiġġustifikaw in-nuqqasijiet identifikati fit-taqsimiet preċedenti. Dan jikkonċerna speċjalment l-istatus tar-reġistru Comorjan u n-nuqqas ta’ kontroll, b’mod partikolari permezz tal-VMS ta’ parti mill-flotta Comorjana filwaqt li Comoros għandha ċentru ta’ monitoraġġ tas-sajd operazzjonali u tista’ timmonitorja l-attivitajiet imwettqa fl-EEZ tagħha.

               (69)

               Jidher li n-nuqqasijiet idenifikati jirriżultaw prinċipalment mill-ambjent amministrattiv inadegwat biex jiżgura t-twettiq effiċjenti u effettiv tad-dmirijiet Comorjani bħala Stat tal-bandiera, kostali, tal-port u tas-suq. Din is-sitwazzjoni hija aggravata mid-daqs żbilanċjat tal-flotta Comorjana u taż-żona tal-operazzjoni tagħha.

               (70)

               Ta’ min jinnota wkoll li l-Unjoni Ewropea u l-Unjoni ta’ Comoros iffirmaw Ftehim ta’ Sħubija dwar is-Sajd (16). Il-protokoll attwali (17) ta’ dan il-Ftehim jinkludi appoġġ finanzjarju settorjali fil-kontribuzzjoni finanzjarja mħallsa lil Comoros. L-appoġġ finanzjarju settorjali għandu l-għan li jippromwovi l-iżvilupp tas-sajd sostenibbli billi jsaħħaħ il-kapaċità amministrattiva u xjentifika permezz ta’ enfasi fuq il-ġestjoni, il-monitoraġġ, il-kontroll u s-sorveljanza tas-sajd sostenibbli. Dan għandu jikkontribwixxi biex jgħin lil Comoros tissodisfa l-obbligi tagħha skont id-dritt internazzjonali bħala Stat tal-bandiera, tal-port, kostali u tas-suq u biex tiġġieled is-sajd IUU.

               (71)

               Barra minn hekk, Comoros tikseb ukoll l-appoġġ minn inizjattivi reġjonali bħall-proġett SmartFish li huwa ffinanzjat mill-Unjoni Ewropea u li huwa implimentat mill-Kummissjoni tal-Oċean Indjan (IOC) u jimmira, inter alia, li jiġġieled kontra s-sajd IUU permezz ta’ riżorsi kondiviżi; l-iskambju tal-informazzjoni; it-taħriġ u l-iżvilupp ta’ skemi operattivi għall-monitoraġġ, il-kontroll u s-sorveljanza.

               (72)

               Fid-dawl tas-sitwazzjoni spjegata f’din it-Taqsima, u abbażi tal-elementi fattwali kollha miġbura mill-Kummissjoni kif ukoll tad-dikjarazzjonijiet kollha magħmula mill-pajjiż, jista’ jiġi stabbilit, skont l-Artikolu 31(7) tar-Regolament IUU, li l-istatus tal-iżvilupp u l-prestazzjoni globali ta’ Comoros fir-rigward tal-ġestjoni tas-sajd jistgħu jiġu ostakolati mil-livell tal-iżvilupp tagħha. Madankollu, meta wieħed iqis in-natura tan-nuqqasijiet stabbiliti minn Comoros, il-livell ta’ żvilupp ta’ Comoros ma jistax jiskuża għalkollox jew inkella jiġġustifika l-prestazzjoni globali tagħha bħala Stat tal-bandiera, tal-port, kostali jew tas-suq fir-rigward tas-sajd u l-insuffiċjenza tal-azzjonijiet tagħha biex tipprevjeni, tiskoraġġixxi u telimina s-sajd IUU.

         4.   KONKLUŻJONI DWAR IL-POSSIBBILTÀ TA’ IDENTIFIKAZZJONI BĦALA PAJJIŻ TERZ LI MA JIKKOOPERAX

               (73)

               Fid-dawl tal-konklużjonijiet li ntlaħqu dwar in-nuqqas ta’ Comoros milli taqdi dmirijietha skont il-liġi internazzjonali bħala Stat tal-bandiera, tal-port, kostali jew tas-suq u milli tieħu azzjoni biex tipprevjeni, tiskoraġġixxi u telimina s-sajd IUU, dak il-pajjiż għandu jiġi nnotifikat, skont l-Artikolu 32 tar-Regolament IUU, bil-possibbiltà li l-Kummissjoni tidentifikah bħala pajjiż terz li ma jikkooperax fil-ġlieda kontra s-sajd IUU.

               (74)

               Skont l-Artikolu 32(1) tar-Regolament IUU, il-Kummissjoni għandha tinnotifika lil Comoros bil-possibbiltà li jiġi identifikat bħala pajjiż terz li ma jikkooperax. Il-Kummissjoni għandha tieħu d-démarches kollha stipulati fl-Artikolu 32 tar-Regolament IUU fir-rigward ta’ Comoros. Fl-interess tal-amministrazzjoni tajba, għandu jiġi stabbilit perjodu ta’ żmien li matulu dak il-pajjiż jista’ jwieġeb bil-miktub għan-notifika u jirranġa s-sitwazzjoni.

               (75)

               Barra minn hekk, in-notifika lil Comoros dwar il-possibbiltà li tiġi identifikata bħala pajjiż li ma jikkooperax, la tipprekludi u lanqas ma tfisser b’mod awtomatiku li l-Kummissjoni jew il-Kunsill se jieħdu xi azzjoni sussegwenti għall-finijiet tal-identifikazzjoni u tal-istabbiliment ta’ lista ta’ pajjiżi li ma jikkooperawx.

         IDDEĊIDIET KIF ĠEJ:
   Artikolu Uniku
   L-Unjoni ta’ Comoros għandha tiġi nnotifikata bil-possibbiltà li tiġi identifikata mill-Kummissjoni bħala pajjiż terz li ma jikkooperax fil-ġlieda kontra s-sajd illegali, mhux irrappurtat u mhux irregolat.

      Magħmul fi Brussell, l-1 ta’ Ottubru 2015.

            Għall-Kummissjoni

         Karmenu VELLA

            Membru tal-Kummissjoni

      (1)  ĠU L 286, 29.10.2008, p. 1.

      (2)  Informazzjoni miġjuba minn: http://ec.europa.eu/fisheries/news_and_events/press_releases/2011/20111031/index_en.htm

      (3)  Ir- Regolament tal-Kunsill (KE) Nru 1563/2006 tal-5 ta’ Ottubru 2006 dwar il-konklużjoni tal-Ftehim ta' Sħubija fis-settur tas-sajd bejn il-Komunità Ewropea u l-Unjoni tal-Komoros (ĠU L 290, 20.10.2006, p. 6).

      (4)  “International Plan of Action to Prevent, Deter and Eliminate Illegal, Unreported and Unregulated Fishing, Food and Agriculture Organization of the United Nations”, 2001.

      (5)  “Voluntary Guidelines for Flag State Performance”, Marzu 2014, miksuba minn: http://www.fao.org/3/a-mk052e.pdf

      (6)  Informazzjoni miġjuba minn Greenpeace, “Esperanza West Africa Expedition 2014”, Mejju 2015, miġjub minn: http://www.greenpeace.org/eastasia/publications/reports/oceans/2015/Africas-fisheries-paradise-at-a-crossroads/

      (7)  Ara n-nota ta’ qiegħ il-paġna 2.

      (8)  Ara n-nota ta’ qiegħ il-paġna 2.

      (9)  Informazzjoni miġjuba minn: http://www.iotc.org/sites/default/files/documents/2015/03/IOTC-2015-CoC12-05_Add_1E_Collection_of_fleet_development_plans.pdf

      (10)  Informazzjoni miġjuba minn: http://hdr.undp.org/en/content/table-1-human-development-index-and-its-components

      (11)  Ir- Regolament (KE) Nru 1905/2006 tal-Parlament Ewropew u tal-Kunsill tat 18 ta' Diċembru 2006 li jistabbilixxi strument ta' finanzjament tal-koperazzjoni għall-iżvilupp (ĠU L 378, 27.12.2006, p. 41).

      (12)  Informazzjoni miġjuba minn: http://www.oecd.org/dac/stats/documentupload/DAC%20List%20of%20ODA%20Recipients%202014%20final.pdf

      (13)  Informazzjoni miġjuba minn: http://www.iotc.org/sites/default/files/documents/2015/04/IOTC-2015-CoC12-CR04E-Comoros.pdf

      (14)  Ara n-nota ta’ qiegħ il-paġna 10.

      (15)  Ara n-nota ta’ qiegħ il-paġna 12.

      (16)  Ara n-nota ta’ qiegħ il-paġna 3.

      (17)  Id-Deċiżjoni tal-Kunsill tas-16 ta’ Diċembru 2013 dwar il-firma, f’isem l-Unjoni Ewropea, u l-applikazzjoni provviżorja tal-Protokoll bejn l-Unjoni Ewropea u l-Unjoni tal-Komoros li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-Sajd fis-seħħ bejn iż-żewġ Partijiet (ĠU L 349, 21.12.2013, p. 4) u l-Protokoll bejn l-Unjoni Ewropea u l-Unjoni tal-Komoros li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-Sajd fis-seħħ bejn iż-żewġ Partijiet (ĠU L 349, 21.12.2013, p. 5).


title: 2010/281/: Deċiżjoni tal-Bank Ċentrali Ewropew tal- 14 ta’ Mejju 2010 li tistabbilixxi programm għas-swieq tat-titoli (BĊE/2010/5)

text:
               20.5.2010

               MT

               Il-Ġurnal Uffiċjali tal-Unjoni Ewropea

               L 124/8

         DEĊIŻJONI TAL-BANK ĊENTRALI EWROPEW
   tal-14 ta’ Mejju 2010
   li tistabbilixxi programm għas-swieq tat-titoli
   (BĊE/2010/5)
   (2010/281/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel inċiż tal-Artikolu 127(2) tiegħu,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew (minn hawn ‘il quddiem l-“Istatut tas-SEBĊ”), u b’mod partikolari t-tieni subparagrafu tal-Artikolu 12.1, l-Artikolu 3.1 u l-Artikolu 18.1 tiegħu,
   Billi:

               (1)

               Skont l-Artikolu 18.1 tal-Istatut tas-SEBĊ, banek ċentrali nazzjonali ta’ Stati Membri li l-valuta tagħhom hija l-euro (minn hawn il quddiem il-“BĊNi taż-żona tal-euro”) u l-Bank Ċentrali Ewropew (BĊE) (minn hawn ‘il quddiem imsejħin kollettivament bħala l-“banek ċentrali tal-Eurosistema”) jistgħu joperaw fis-swieq finanzjarji billi, fost affarijiet oħra, jixtru u jbiegħu b’titolu definittiv strumenti negozjabbli.

               (2)

               Fid-9 ta’ Mejju 2010 l-Kunsill Governattiv iddeċieda u ħabbar pubblikament li, minħabba ċ-ċirkustanzi eċċezzjonali li hawn bħalissa fis-swieq finanzjarji, ikkaratterizzati b’tensjonijiet kbar f’ċerti setturi tas-suq li qed itellfu l-mekkaniżmu tat-trażmissjoni tal-politika monetarja u b’hekk it-tħaddim effettiv tal-politika monetarja orjentata lejn l-istabbiltà tal-prezzijiet fi żmien medju, għandu jiġi mniedi programm temporanju għas-swieq tat-titoli (minn hawn ‘il quddiem il-“programm”). Taħt il-programm, il-BĊNi taż-żona tal-euro, skont l-ishma ta’ persentaġġ tagħhom fl-iskema ta’ sottoskrizzjoni għall-kapital tal-BĊE, u l-BĊE, f’kuntatt dirett mal-kontropartijiet, jistgħu jagħmlu interventi b’titolu definittiv fis-swieq tat-titoli ta’ dejn pubbliku u privat taż-żona tal-euro.

               (3)

               Il-programm jifforma parti mill-politika monetarja waħdanija tal-Eurosistema u ser japplika temporanjament. L-għan tal-programm huwa li jindirizza l-funzjonament ħażin tas-swieq tat-titoli u jqajjem mill-ġdid mekkaniżmu ta’ trażmissjoni tal-politika monetarja xieraq.

               (4)

               Il-Kunsill Governattiv ser jiddeċiedi dwar l-ambitu tal-interventi. Il-Kunsill Governattiv ħa nota tal-istqarrija tal-gvernijiet tal-Istati Membri taż-żona tal-euro li huma “ser jieħdu l-passi kollha meħtieġa biex jilħqu l-miri fiskali tagħhom din is-sena u fis-snin li ġejjin skont il-proċeduri ta’ defiċit eċċessiv” u l-impenji addizzjonali preċiżi li daħlu għalihom uħud mill-gvernijiet tal-Istati Membri taż-żona tal-euro biex titħaffef il-konsolidazzjoni fiskali u tiġi żgurata s-sostenibbiltà tal-finanzi pubbliċi tagħhom.

               (5)

               Bħala parti mill-politika monetarja waħdanija tal-Eurosistema, ix-xiri b’titolu definittiv ta’ strumenti ta’ dejn negozjabbli eliġibbli minn banek ċentrali tal-Eurosistema taħt il-programm għandu jiġi implimentat skont il-kundizzjonijiet ta’ din id-Deċiżjoni,

         ADOTTA DIN ID-DEĊIŻJONI:
   Artikolu 1
   Twaqqif tal-programm għas-swieq tat-titoli
   Taħt il-kundizzjonijiet ta’ din id-Deċiżjoni, il-banek ċentrali tal-Eurosistema jistgħu jixtru dan li ġej: (a) fis-suq sekondarju, strumenti ta’ dejn negozzjabbli eliġibbli maħruġin mill-gvernijiet ċentrali jew minn entitajiet pubbliċi tal-Istati Membri li l-valuta tagħhom hija l-euro; u (b) fis-swieq primarji u sekondarji, strumenti ta’ dejn negozjabbli eliġibbli maħruġin minn entitajiet privati inkorporati fiż-żona tal-euro.
   Artikolu 2
   Kriterji ta’ eliġibbiltà għall-istrumenti ta’ debitu
   Strumenti ta’ dejn negozjabbli għandhom ikunu eliġibbli għal xiri definittiv taħt il-programm jekk huma kollha minn dawn li ġejjin: (a) denominati f’euro; u (b) jew (i) maħruġin mill-gvernijiet ċentrali jew entitajiet pubbliċi tal-Istati Membri li l-valuta tagħhom hija l-euro; jew (ii) maħruġin minn entitajiet oħrajn inkorporati fiż-żona tal-euro u jissodisfaw il-kriterji tal-eliġibbiltà tal-assi speċifikati fil-Kapitolu 6 tal-Anness I tal-Linja Gwida BĊE/2000/7 tal-31 ta’ Awwissu 2000 dwar l-istrumenti u l-proċeduri tal-politika monetarja tal-Eurosistema (1).
   Artikolu 3
   Kontropartijiet eliġibbli
   Dawn li ġejjin għandhom ikunu kontropartijiet eliġibbli għall-programm: (a) kontropartijiet eliġibbli għal operazzjonijiet tal-politika monetarja tal-Eurosistema kif iddefiniti fit-Taqsima 2.1 tal-Anness I tal-Linja Gwida BĊE/2000/7; u (b) kwalunkwe kontroparti oħra li tintuża minn bank ċentrali tal-Eurosistema għall-investiment tal-portafolji ta’ investiment tagħha denominati f’euro.
   Artikolu 4
   Dispożizzjoni finali
   Din id-Deċiżjoni għandha tidħol fis-seħħ fil-jum wara l-pubblikazzjoni tagħha fil-websajt tal-BĊE.

      Magħmul fi Frankfurt am Main, l-14 ta’ Mejju 2010.

            Il-President tal-BĊE

         Jean-Claude TRICHET

      (1)  ĠU L 310, 11.12.2000, p. 1.


title: Deċiżjoni tal-Kunsill tat-8 ta’ Ġunju 2017 li tadotta l-pożizzjoni tal-Kunsill dwar l-abbozz ta’ baġit emendatorju Nru 2 tal-Unjoni Ewropea għas-sena finanzjarja 2017

text:
               10.6.2017

               MT

               Il-Ġurnal Uffiċjali tal-Unjoni Ewropea

               C 186/2

         DEĊIŻJONI TAL-KUNSILL
   tat-8 ta’ Ġunju 2017
   li tadotta l-pożizzjoni tal-Kunsill dwar l-abbozz ta’ baġit emendatorju Nru 2 tal-Unjoni Ewropea għas-sena finanzjarja 2017
   (2017/C 186/03)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
   Wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u b’mod partikolari l-Artikolu 41 tiegħu,
   Billi:

               —

               il-baġit tal-Unjoni għas-sena finanzjarja 2017 ġie adottat definittivament fil-1 ta’ Diċembru 2016 (2),

               —

               fil-12 ta’ April 2017, il-Kummissjoni ppreżentat proposta li fiha l-abbozz ta’ baġit emendatorju Nru 2 għall-baġit ġenerali għas-sena finanzjarja 2017,

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta’ baġit emendatorju Nru 2 tal-Unjoni Ewropea għas-sena finanzjarja 2017 ġiet adottata fit-8 ta’ Ġunju 2017.
   Jista’ jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/

      Magħmul fi Brussell, it-8 ta’ Ġunju 2017.

            Għall-Kunsill

            Il-President

         U. REINSALU

      (1)  ĠU L 298, 26.10.2012, p. 1.

      (2)  ĠU L 51, 28.2.2017, p. 1.


title: Deċiżjoni tal-Kunsill (UE) 2017/1913 tad-9 ta' Ottubru 2017 dwar il-konklużjoni tal-Ftehim fil-forma ta' skambju ta' ittri bejn l-Unjoni Ewropea u l-Iżlanda li jikkonċerna preferenzi kummerċjali addizzjonali fi prodotti agrikoli

text:
               24.10.2017

               MT

               Il-Ġurnal Uffiċjali tal-Unjoni Ewropea

               L 274/57

         DEĊIŻJONI TAL-KUNSILL (UE) 2017/1913
   tad-9 ta' Ottubru 2017
   dwar il-konklużjoni tal-Ftehim fil-forma ta' skambju ta' ittri bejn l-Unjoni Ewropea u l-Iżlanda li jikkonċerna preferenzi kummerċjali addizzjonali fi prodotti agrikoli
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-punt (a)(v) tal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               L-Artikolu 19 tal-Ftehim dwar iż-Żona Ekonomika Ewropea jipprevedi li l-Partijiet kontraenti jimpenjaw ruħhom li jkomplu bl-isforzi tagħhom biex jiksbu liberalizzazzjoni progressiva tal-kummerċ agrikolu ta' bejniethom.

               (2)

               Skont id-Deċiżjoni tal-Kunsill (UE) 2016/2087 (1) il-Ftehim fil-forma ta' skambju ta' ittri bejn l-Unjoni Ewropea u l-Iżlanda li jikkonċerna preferenzi kummerċjali addizzjonali fi prodotti agrikoli (“il-Ftehim”) kien iffirmat fit-23 ta' Marzu 2017, soġġett għall-konklużjoni tiegħu.

               (3)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim fil-forma ta' skambju ta' ittri bejn l-Unjoni Ewropea u l-Iżlanda li jikkonċerna preferenzi kummerċjali addizzjonali fi prodotti agrikoli huwa b'dan approvat f'isem l-Unjoni.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill għandu, f'isem l-Unjoni Ewropea,, jagħti n-notifika prevista fil-Ftehim (2).
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, id-9 ta' Ottubru 2017.

            Għall-Kunsill

            Il-President

         S. KIISLER

      (1)  Id-Deċiżjoni tal-Kunsill (UE) 2016/2087 tal-14 ta' Novembru 2016 dwar l-iffirmar, f'isem l-Unjoni Ewropea, tal-Ftehim fil-forma ta' skambju ta' ittri bejn l-Unjoni Ewropea u l-Iżlanda li jikkonċerna preferenzi kummerċjali addizzjonali fi prodotti agrikoli (ĠU L 324, 30.11.2016, p. 1).

      (2)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


Avviż Legali Importanti

|

32005D0891

Deċiżjoni tal-Kunsill tat- 3 ta’ Ottubru 2005 dwar l-iffirmar ta’ Protokoll għall-Qafas ta’ Ftehim għall-Kummerċ u l-Kooperazzjoni bejn il-Komunitjiet Ewropew u l-Istati Membri, min-naħa, u r-Repubblika tal-Korea, min-naħa l-oħra, biex tiġi meħuda in konsiderazzjoni l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma’ l-Unjoni Ewropea

Official Journal L 332 , 19/12/2005 P. 0001 - 0001 Official Journal L 175 , 29/06/2006 P. 0217 - 0217

		Deċiżjoni tal-Kunsilltat- 3 ta’ Ottubru 2005dwar l-iffirmar ta’ Protokoll għall-Qafas ta’ Ftehim għall-Kummerċ u l-Kooperazzjoni bejn il-Komunitjiet Ewropew u l-Istati Membri, min-naħa, u r-Repubblika tal-Korea, min-naħa l-oħra, biex tiġi meħuda in konsiderazzjoni l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma’ l-Unjoni Ewropea(2005/891/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 57(2) tiegħu, l-Artikolu 71, l-Artikolu 80(2), u l-Artikoli 133 u 181a tiegħu, flimkien ma’ l-ewwel sottoparagrafu ta’ l-Artikolu 300 (2) tiegħu,Wara li kkunsidra l-Att ta’ Adeżjoni ta’ l-2003 u b’mod partikolari l-Artikolu 6(2) tiegħu,Wara li kkunsidra l-proposta mill-Kummissjoni,Billi:(1) Fit- 3 ta’ Diċembru 2004, il-Kunsill awtorizza lill-Kummissjoni, f’isem il-Komunità u l-Istati Membri tagħha, biex tiftaħ n-negozjati mar-Repubblika tal-Korea bl-għan li tadotta Qafas ta’ Ftehim għall-Kummerċ u l-Kooperazzjoni bejn il-Komunitajiet Ewropej u l-Istati Membri tagħha min naħa, u r-Repubblika tal-Korea, min naħa l-oħra [1], biex tiġi meħuda in konsiderazzjoni l-adeżjoni ta’ l-Istati Membri l-ġodda ta’ l-UE,(2) Dawn in-negozjati ġew konklużi għas-sodisfazzjon tal-Kummissjoni,(3) Il-Protokoll għandu jiġi ffirmat f' isem il-Komunita' u l-Istati Membri tagħha.IDDEĊIEDA KIF ĠEJ:Artikolu WaħdieniIl-President tal-Kunsill hu b’dan awtorizzat jinnomina l-persuna(i) awtorizzata(i) bis-setgħa li tiffirma/jiffirmaw, f’isem il-Komunità u l-Istati Membru tagħha, il-Protokoll għall-Qafas ta’ Ftehim għall-Kummerċ u l-Kooperazzjoni bejn il-Komunità Ewropea u l-Istati Membru tagħha min naħa, u r-Repubblika tal-Korea min naħa l-oħra, biex tiġi meħuda in konsiderazzjoni l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja ma’ l-Unjoni Ewropea.It-test tal-Protokoll hu mehmuż ma’ din id-Deciżjoni.Magħmula fi Brussel, nhar it- 3 ta’ Ottubru 2005.Għall-KunsillIl-PresidentD. Alexander[1] ĠU L 90, 30.3.2001, p. 46.--------------------------------------------------


title: 2010/299/: Deċiżjoni tal-Kummissjoni tal- 21 ta’ Mejju 2010 li tirrevoka d-Deċiżjoni 2002/627/KE li tistabbilixxi l-Grupp ta’ Regolaturi Ewropej għan-Netwerks u Servizzi ta’ Komunikazzjonijiet Elettroniċi  (Test b’relevanza għaż-ŻEE)

text:
               26.5.2010

               MT

               Il-Ġurnal Uffiċjali tal-Unjoni Ewropea

               L 127/18

         DEĊIŻJONI TAL-KUMMISSJONI
   tal-21 ta’ Mejju 2010
   li tirrevoka d-Deċiżjoni 2002/627/KE li tistabbilixxi l-Grupp ta’ Regolaturi Ewropej għan-Netwerks u Servizzi ta’ Komunikazzjonijiet Elettroniċi
   (Test b’relevanza għaż-ŻEE)
   (2010/299/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               Wara li fl-2002 ġie stabbilit qafas regolatorju għan-netwerks u s-servizzi tal-komunikazzonijiet elettroniċi f’konformità mad-Direttiva 2002/21/KE tal-Parlament Ewropew u tal-Kunsill tas-7 ta’ Marzu 2002 dwar kwadru regolatorju komuni għan-networks ta’ komunikazzjonijiet u servizzi elettroniċi (id-Direttiva Kwadru) (1), id-Direttiva 2002/19/KE tas-7 ta’ Marzu 2002 dwar l-aċċess għal, u l-interkonnessjoni ta’, networks ta’ komunikazzjonijiet elettroniċi u faċilitajiet assoċjati (id-Direttiva tal-Aċċess) (2), id-Direttiva 2002/20/KE tas-7 ta’ Marzu 2002 dwar l-awtorizzazzjoni ta’ networks u servizzi ta’ komunikazzjonijiet elettroniċi (id-Direttiva ta’ Awtorizzazzjoni) (3) u d-Direttiva 2002/22/KE tas-7 ta’ Marzu 2002 dwar servizz universali u d-drittijiet tal-utenti li jirrelataw ma’ networks u servizzi ta’ komunikazzjonijiet elettroniċi (id-Direttiva Servizz Universali) (4), il-Kummissjoni adottat id-Deċiżjoni 2002/627/KE (5), li tistabbilixxi grupp ta’ konsulenza tal-awtoritajiet regolatorji nazzjonali indipendenti dwar in-networks u s-servizzi ta’ komunikazzjonjiet elettroniċi imsejjaħ il-Grupp ta’ Regolaturi Ewropej għan-Networks u Servizzi ta’ Komunikazzjonijiet Elettroniċi (l-ERG).

               (2)

               L-ERG għamel kontribut pożittiv lejn il-prattika regolatorja konsistenti billi ffaċilita l-kooperazzjoni bejn l-awtoritajiet regolatorji nazzjonali (NRAs) u bejn l-NRAs u l-Kummissjoni u billi pprovda interfaċċja għall-forniment ta’ pariri u ta’ għajnuna lill-Kummissjoni fil-qasam tal-komunikazzjonijiet elettroniċi.

               (3)

               Il-qafas regolatorju tal-2002 għall-komunikazzjonijiet elettroniċi ġie emendat permezz tad-Direttiva 2009/140/KE tal-Parlament Ewroepw u tal-Kunsill (6), u bid-Direttiva 2009/136/KE tal-Parlament Ewropew u tal-Kunsill (7), u ġie ssupplimentat bir-Regolament (KE) Nru 1211/2009 tal-Parlament Ewropew u tal-Kunsill tal-25 ta’ Novembru 2009 li jistabbilixxi l-Korp ta’ Regolaturi Ewropej tal-Komunikazzjonijiet Elettroniċi (BEREC) u l-Uffiċċju (8).

               (4)

               Skont ir-Regolament (KE) Nru 1211/2009, ir-rwol li qabel kien moqdi mill-ERG huwa msaħħaħ u rikonoxxut aktar fil-qafas rivedut permezz tal-istabbiliment tal-BEREC innifsu u l-parteċipazzjoni mtejba fl-iżvilupp ta’ politika regolatorja kif ukoll fil-mekkaniżmi pprovduti biex tiġi żgurata l-applikazzjoni konsistenti tar-regoli madwar l-Istati Membri. B’mod partikolari, skont dak ir-Regolament, il-BEREC għandu jissostitwixxi l-ERG u jservi ta’ forum esklussiv għall-kooperazzjoni bejn l-NRAs u bejn l-NRAs u l-Kummissjoni, fl-eżerċizzju tal-firxa sħiħa tar-responsabbiltajiet tagħhom fil-qafas regolatorju tal-UE.

               (5)

               Id-Deċiżjoni 2002/627/KE għandha għalhekk tiġi mħassra,

         ADOTTAT DIN ID-DEĊIŻJONI:
   Artikolu waħdieni
   Id-Deċiżjoni 2002/627/KE b’dan hija mħassra mill-1 ta’ Ġunju 2010.

      Magħmul fi Brussell, il-21 ta’ Mejju 2010.

            Għall-Kummissjoni

            Il-President

         José Manuel BARROSO

      (1)  ĠU L 108, 24.4.2002, p. 33.

      (2)  ĠU L 108, 24.4.2002, p. 7.

      (3)  ĠU L 108, 24.4.2002, p. 21.

      (4)  ĠU L 108, 24.4.2002, p. 51.

      (5)  ĠU L 200, 30.7.2002, p. 38.

      (6)  ĠU L 337, 18.12.2009, p. 37.

      (7)  ĠU L 337, 18.12.2009, p. 11.

      (8)  ĠU L 337, 18.12.2009, p. 1.


title: Id-Deċiżjoni tal-Kunsill tad-19 ta' marzu 1998 dwar it-tqassim ta' l-ispejjeż għall-preparazzjoni ta' kampjuni ta' film għall-format uniformi għall-permessi tar-residenza

text:
Avviż Legali Importanti

|

31998D0243

Official Journal L 099 , 31/03/1998 P. 0001 - 0001

		Id-Deċiżjoni tal-Kunsilltad-19 ta' marzu 1998dwar it-tqassim ta' l-ispejjeż għall-preparazzjoni ta' kampjuni ta' film għall-format uniformi għall-permessi tar-residenza(98/243/JHA)IL-KUNSILL TA' L-UNJONI EWROPEA,Wara li kkunsidra t-Trattat ta' l-Unjoni Ewropea, u b'mod partikolari l-Artikolu K.8(2), it-tieni paragrafu, it-tieni inċiż tiegħu,Wara li kkunsidra l-Azzjoni Konġunta tas-16 ta' Diċembru 1996 adottata mill-Kunsill fuq il-bażi ta' l-Artikolu K.3 tat-Trattat dwar l-Unjoni Ewropea, li jirrigwarda format uniformi għall-permessi tar-residenza [1], u b'mod partikolari l-Artikolu 2(1) tiegħu,Billi l-adozzjoni mill-Kunsill ta' l-ispeċifikazzjonijiet tekniċi msemmija fl-Artikolu 2(1) ta' dik l-Azzjoni Konġunta tinvolvi l-ħolqien ta' kampjuni tal-film għall-format uniformi għall-permessi ta' residenza;Billi r-Renju ta' l-Olanda ddikjara r-rieda tiegħu sabiex jipprepara kampjuni tal-film f'isem l-Istati Membri;Billi n-nefqa għall-preparazzjoni tal-kampjuni tal-film li saret mir-Renju ta' l-Olanda għandha tkun mqassma bejn l-Istati Membri,IDDEĊIEDA DAN LI ĠEJ:Artikolu 1Ir-Renju ta' l-Olanda huwa b'dan awtorizzat li jipprepara kampjuni tal-film għal format uniformi tal-permessi ta' residenza f'isem l-Istati Membri.Artikolu 2In-nefqa totali ta' l-preparazzjoni tal-kampjuni tal-film għal format uniformi tal-permessi ta' residenza, li tammonta għal ECU 124667, għandha tkun finanzjata mill-kontribuzzjonijiet ta' l-Istati Membri. Il-kontribuzzjoni finanzjarja li għandha ssir minn kull Stat Membru individwali tiġi kkalkolata fuq il-bażi tal-proporzjoni tal-prodott nazzjonali gross tagħha għas-somma totali tal-prodotti nazzjonali gross ta' l-Istati Membri li sservi bħala bażi għall-finanzjament tal-budget ġenerali tal-Komunitajiet Ewropej għall-1997 [2]. "Il-prodott nazzjonali gross" fit-tifsira ta' dan l-Artikolu għandha tkun kif infissra fid-Direttiva tal-Kunsill 89/130/KEE, Euratom tat-13 ta' Frar 1989 dwar l-armonizzazzjoni tal-kompilazzjoni tal-prodott nazzjonali gross bi prezzijiet tas-suq [3].Artikolu 3Din id-Deċiżjoni tibda sseħħ fil-ġurnata tal-pubblikazzjoni tagħha fil-Ġurnal Uffiċjali.Magħmula fi Brussel, fid-19 ta' Marzu 1998.Għall-Kunsill —Il-PresidentJ. Straw[1] ĠU L 7, ta' l-10.1.1997, p. 1.[2] ĠU L 44, ta' l-14.2.1997, p. 127.[3] ĠU L 49, tal-21.2.1989, p. 26.--------------------------------------------------


title: 2009/3/KE: Deċiżjoni tal-Kummissjoni tat- 18 ta’ Diċembru 2008 li twaqqaf riservi Komunitarji ta’ vaċċini kontra l-marda Afrikana taż-żwiemel

text:
               6.1.2009

               MT

               Il-Ġurnal Uffiċjali ta’ l-Unjoni Ewropea

               L 2/9

         DEĊIŻJONI TAL-KUMMISSJONI
   tat-18 ta’ Diċembru 2008
   li twaqqaf riservi Komunitarji ta’ vaċċini kontra l-marda Afrikana taż-żwiemel
   (2009/3/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-kamp veterinarju (1), u b’mod partikolari l-Artikoli 6(2) u 8 tagħha,
   Wara li kkunsidrat id-Direttiva tal-Kunsill 92/35/KEE tad-29 ta’ April 1992 li tistabbilixxi miżuri u regoli ta’ kontroll biex tkun miġġielda l-marda Afrikana taż-żwiemel (2), u b’mod partikolari l-Artikolu 12 tagħha;
   Billi:

               (1)

               Il-marda Afrikana taż-żwiemel (AHS) hija marda tal-antropodi fl-ekwidi prinċipalment fir-reġjuni tal-Afrika ’l isfel mid-deżert tas-Saħara. Kultant il-marda nxterdet ’il barra mill-Afrika ’l bogħod sal-Indja iżda wkoll fit-tramuntana tal-Afrika u fil-Penisola Iberjana, u bejn dawn tal-aħħar. Il-marda hija kkawżata mill-Orbivirus li huwa simili tal-virus li jikkawża d-deni katarrali tan-nagħaġ (bluetongue). Madankollu, għad-differenza tad-deni katarrali fin-nagħaġ u l-merħliet, l-AHS huwa kważi dejjem fatali għaż-żwiemel.

               (2)

               Disa’ serotipi tal-virus AHS li huma distinti antiġenikament kienu identifikati permezz tan-newtralizzazzjoni tal-virus iżda xi reazzjoni kienet osservata bejn is-serotipi 1 u 2, 3 u 7, 5 u 8, 6 u 9, li huma wżati fil-manifattura tal-vaċċin.

               (3)

               Il-persistenza taċ-ċirkolazzjoni tal-virus tad-deni katarrali tan-nagħaġ f’ċerti Stati Membri hija prova suffiċjenti tal-preżenza kważi kontinwa ta’ fatturi kompetenti fiż-żoni affettwati. Il-virus AHS u l-virus tad-deni katarrali huma trażmessi bl-istess fattur Culicoides u għaldaqstant ir-riskju tal-introduzzjoni tal-virus fl-Istati Membri huwa ogħla min-negliġibbli. Il-partijiet tal-Komunità li huma affettwati mid-deni katarrali huma wkoll ambjent ta’ tnissil għal popolazzjoniijet importanti ta’ żwiemel u huma għalhekk b’mod partikolari f’riskju ta’ AHS.

               (4)

               L-użu tal-vaċċini minn kmieni fil-każ ta’ tifqigħa tal-AHS huwa stipulat fl-Artikolu 6(1)(d) tad-Direttiva tal-Kunsill 92/35/KEE. Skont l-Artikolu 9(2) ta’ dik id-Direttiva, il-Kummissjoni tista’ tieħu d-deċiżjoni li jsir tilqim sistematiku tal-ekwidi kontra l-AHS, iżda fil-preżent l-ebda vaċċin kontra l-AHS ma huwa prodott mill-industrija farmaċewtika bbażata fl-Istati Membri jew inkella reġistrat fl-Ewropa minn manifattur internazzjonali.

               (5)

               Permezz ta’ sostenn sostanzjali mill-Komunità lil Spanja, il-Portugall u wara anke lill-Marokk, it-tifqigħa tal-1987-1991 f’dik l-ekosistema kien trażżan għal kollox, u mill-1993 l-Istati Membri kollha tal-Unjoni Ewropea huma konformi mal-kundizzjonijiet għal pajjiż ħieles mill-AHS skont il-kriterji mwaqqfa mill-leġiżlazzjoni Komunitarja.

               (6)

               Il-Kapitolu 12.1 tal-Kodiċi tas-Saħħa tal-Annimali Terrestri (“il-Kodiċi”) tal-Organizzazzjoni Dinjija tas-Saħħa tal-Annimali (OIE) (3) jistabbilixxi, inter alia, l-istandards għall-moviment tal-ekwidi vaċċinati jew seropożittivi u jistipula linji gwida li jridu jkunu osservati sabiex jinżamm jew ikun irkuprat l-istat ta’ migħajr il-marda wara tifqigħa.

               (7)

               Fl-assenza ta’ monografija speċifika dwar il-vaċċini kontra l-AHS fil-Farmakopija Ewropea, id-deskrizzjoni fil-Kapitolu 2.5.1 tal-Manwal tat-Testijiet ta’ Dijanjosi u Vaċċini għall-Annimali Terrestri (4) tal-vaċċin prodott minn Onderstepoort Biological Products Ltd (OBP) fl-Afrika t’Isfel huwa l-uniku standard disponibbli u dak awtentiku għall-vaċċini ħajja ta’ mitigazzjoni kontra l-AHS.

               (8)

               Fid-dawl tal-esperjenza bil-vaċċinazzjoni kontra d-deni katarrali fl-Istati Membri, għall-fini ta’ prevenzjoni tal-introduzzjoni ta’ serotipi mhux identifikati f’ekosistema, huwa neċessarju li titwaqqaf kapaċità li tista’ tipprovdi sostenn fil-każ ta’ emerġenza ta’ vaċċini monovalenti li fihom biss is-serotip diġà prevalenti jew li qed ikun ta’ theddida fir-reġjun. L-OBP għandha t-tekonoloġija biex tipproduċi vaċċini ħajja attenwati monovalenti adekwati minn seba’ serotipi inklużi fil-vaċċini ħajja attenwati tri- u tetravalenti prodotti b’rutina għal użu sussegwenti kkumbinat f’kundizzjonijiet endemiċi li huma effettivi kontra d-disa’ serotipi tal-virus tal-AHS.

               (9)

               L-OBOP huwa l-uniku kuntrattur potenzjali bil-kapaċitajiet neċessarji biex jipprovdi vaċċini effettivi kontra l-AHS li huma konformi ma’ standards internazzjonali aċċettati, fil-kuntest tal-Artikolu 123(3) tar-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002, li jistipula regoli dettaljati għall-implementazzjoni tar-Regolament tal-Kunsill (KE, Euratom) Nru. 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5).

               (10)

               Il-Manwal tal-OIE jindika perjodu estiż ta’ stabilità meta l-vaċċin lijofilizzat ikun miżmum fit-temperatura bejn 4-8 °C; madankollu l-garanzija kummerċjali tal-validità tal-prodott hija ta’ sentejn. Id-deċiżjoni dwar it-tiġdid tal-ħażna ta’ vaċċini għandha għalhekk tittieħed fi żmien propens qabel l-iskadenza tal-garanzija tal-prodott fid-dawl tas-sitwazzjoni epidemjoloġika u l-possibilità ta’ żviluppi ta’ vaċċini ġodda.

               (11)

               Fuq il-bażi tal-esperjenza b’riservi ta’ vaċċini Komunitarji oħra u bil-kunsiderazzjoni li, fil-każ tal-AHS, kors primarju komplet jikkonsisti minn amministrazzjoni primarja tal-vaċċin segwita minn doża sekondarja tal-vaċċin, numru totali ta’ 100 000 doża ta’ kull waħda mis-seba’ serotipi attenwati għandu jkun biżżejjed bħala l-ewwel rispons għal xi emerġenza.

               (12)

               Għall-protezzjoni tal-ekwidi suxxettibbli huwa għalhekk xieraq li jkunu stabbiliti riservi Komunitarji ta’ vaċċini kontra l-AHS u li dawn ikunu disponibbli għall-użu f’emerġenza fl-Istati Membri jew f’pajjiżi terzi ġirien epidemjoloġikament relevanti li għalihom l-AHS huwa ta’ riskju partikolari.

               (13)

               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali.

         IDDEĊIDIET KIF ĠEJ:
   Artikolu 1
   1.   Għall-użu f’ermerġenza l-Komunità għandha tagħmel l-arranġamenti meħtieġa għax-xiri ta’ 100 000 doża ta’ vaċċini ħajja attenwati monovalenti lijofilizzati, inkluż it-taħlit neċessarju, kontra l-marda Afrikana taż-żwiemel għal kull wieħed mis-serotipi 1, 2, 3, 4, 6, 7 u 8.
   2.   L-arranġamenti msemmija fil-paragrafu 1 għandhom jinkludu l-provvista u l-ħażna tat-total ta’ 700 000 doża ta’ vaċċini lijofilizzati u t-trasbord kemm jista’ jkun malajar tal-vaċċini msemmija lejn post fl-Unjoni Ewropea, jew f’xi pajjiż tal-madwar dirett li huwa epidemjoloġikament relevanti, kif speċifikat f’każ ta’ emerġenza mill-Kummissjoni.
   Artikolu 2
   L-ispiża massima għall-miżuri msemmija fl-Artikolu 1 għandha tkun sa EUR 500 000 għal perjodu ta’ sentejn.
   Artikolu 3
   Biex jintlaħqu l-għanijiet tal-Artikolu 1 u 2 il-Kummissjoni għandha tikkonkludi kuntratt ta’ provvista għall-2009 u l-2010 mal-Onderstepoort Biological Products Ltd (OBP) tal-Afrika t’Isfel dwar:

               —

               il-provvista u l-ħażna tal-vaċċini deskritti fl-Artikolu 1(1);

               —

               il-tqassim tal-vaċċini flimkien mat-taħlit kif deskritti fl-Artikolu 1(2); kif ukoll

               —

               id-dettalji dwar ir-rimi adekwat tal-vaċċini skaduti.

      Magħmula fi Brussell, 18 ta’ Diċembru 2008.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 224, 18.8.1990, p. 19.

      (2)  ĠU L 157, 10.6.1992, p. 19.

      (3)  http://www.oie.int/eng/normes/mcode/en_chapitre_1.12.1.htm

      (4)  http://www.oie.int/eng/normes/mmanual/2008/pdf/2.05.01_AHS.pdf

      (5)  ĠU L 357, 31.12.2002, p. 1.


title: 2010/158/: Deċiżjoni tal-Kummissjoni tas- 16 ta' Marzu 2010 dwar ċerti miżuri protettivi interim fir-rigward ta’ influwenza tat-tjur ta’ patoġeniċità għolja tas-sottotip H5N1 fit-tjur fir-Rumanija (notifikata bid-dokument numru C(2010) 1862) (Test b’relevanza għaż-ŻEE)

text:
               17.3.2010

               MT

               Il-Ġurnal Uffiċjali tal-Unjoni Ewropea

               L 67/10

         DEĊIŻJONI TAL-KUMMISSJONI
   tas-16 ta' Marzu 2010
   dwar ċerti miżuri protettivi interim fir-rigward ta’ influwenza tat-tjur ta’ patoġeniċità għolja tas-sottotip H5N1 fit-tjur fir-Rumanija
   (notifikata bid-dokument numru C(2010) 1862)
   (Test b’relevanza għaż-ŻEE)
   (2010/158/UE)
   Il-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikolari l-Artikolu 9(3) tagħha,
   Wara li kkunsidrat id-Direttiva tal-Kunsill 90/425/KEE tas-26 ta' Ġunu 1990 dwar l-iċċekkjar, veterinarju u zootekniku applikabbli għall-kummerċ intra-Kommunitarju ta’ ċertu annimali ħajjin u prodotti bil-ħsieb tat-tlestija tas-suq intern (2), u b'mod partikolari l-Artikolu 10(3) tagħha,
   Wara li kkunsidrat ir-Regolament (KE) 998/2003 tal-Parlament Ewropew u tal-Kunsill tas-26 ta' Mejju 2003 dwar il-ħtiġiet rigward is-saħħa tal-annimali li japplikaw għall-moviment mhux kummerċjali tal-pets u li jemenda d-Direttiva tal-Kunsill 92/65/KEE (3), u b'mod partikolari l-ewwel paragrafu tal-Artikolu 18 tiegħu,
   Billi:

               (1)

               L-influwenza tat-tjur hija marda virali infettiva fl-għasafar, inkluż it-tjur. L-infezzjoni bil-vajrusis tal-influwenza tat-tjur fit-tjur domestiċi tagħti lok għal żewġ forom tal-marda li huma distinti mill-kapaċità ta' tixrid tagħhom. Il-forma ta’ patoġeniċità baxxa ġeneralment tikkawża biss sintomi ħfief, filwaqt li l-forma ta’ patoġeniċità għolja tirriżulta f’rati ferm għoljin ta' mwiet fil-biċċa l-kbira tal-ispeċi tat-tjur. Dik il-marda jista’ jkollha impatt qawwi fuq il-qligħ mit-trobbija tat-tjur.

               (2)

               L-influwenza tat-tjur tinstab l-aktar fl-għasafar, imma f'ċerti ċirkustanzi jista' jkun hemm infezzjonijiet ukoll fil-bnedmin għalkemm ir-riskju huwa ġeneralment baxx ħafna.

               (3)

               Fil-każ ta' tifqigħa ta' influwenza tat-tjur, hemm riskju li l-aġent tal-marda jkun jista' jinxtered għal stabbilimenti oħra tat-tjur u għall-għasafar selvaġġi Minħabba f'hekk jista' jinxtered minn Stat Membru għall-ieħor u għal pajjiżi terzi permezz tal-kummerċ fl-għasafar ħajjin jew il-prodotti tagħhom u permezz tal-migrazzjoni tal-għasafar selvaġġi.

               (4)

               Id-Direttiva tal-Kunsill 2005/94/KE tal-20 ta' Diċembru 2005 dwar miżuri Komunitarji għall-kontroll ta’ l-influwenza tat-tjur (4) tistipula miżuri għall-kontroll ta' kemm il-forma ta' patoġeniċità baxxa kif ukoll il-forma ta' patoġeniċità għolja tal-influwenza tat-tjur. L-Artikolu 16 ta' dik id-Direttiva jistipula t-twaqqif ta' żoni ta’ protezzjoni, żoni ta' sorveljanza u żoni ristretti oħrajn f’każ ta’ tifqigħat ta’ influwenza tat-tjur b'patoġeniċità għolja.

               (5)

               Id-Deċiżjoni tal-Kummissjoni 2006/415/KE tal-14 ta’ Ġunju 2006 dwar ċerti miżuri ta’ protezzjoni fir-rigward tal-influwenza tat-tjur tas-sottotip H5N1 ta’ patoġeniċità għolja ħafna fit-tjur fil-Komunità (5) tistipula miżuri ta’ ħarsien addizjonali li jridu jiġu applikati fi Stat Membru affettwat mill-vajrus tal-influwenza tat-tjur b'patoġeniċità għolja tas-sottotip H5N1 sabiex jiġi evitat it-tixrid ta' din il-marda, filwaqt li titqies l-epidemjoloġija speċifika ta' dan il-varjant partikolari ta' vajrus.

               (6)

               L-Artikolu 4 tad-Deċiżjoni 2006/415/KE jitlob li malli jkun hemm tifqigħa ssuspettata jew ikkonfermata ta' influwenza tat-tjur b'patoġeniċità għolja tas-sottotip H5N1, l-Istati Membri jistabbilixxu żona ta' riskju għoli li tkun magħmula minn żoni ta' protezzjoni u sorveljanza (iż-żona A) u żona ta' riskju baxx li tifred iż-żona A mill-partijiet ħielsa mill-marda tal-Istat Membru affettwat (iż-żona B). Dawk iż-żoni huma elenkati fl-Anness għad-Deċiżjoni.

               (7)

               Ir-Rumanija nnotifikat lill-Kummissjoni b'tifqigħa kkonfermata ta' influwenza tat-tjur b’patoġeniċità għolja tas-sottotip H5N1 fit-territorju tagħha u ħadet il-miżuri xierqa kif stipulati fid-Deċiżjoni 2006/415/KE, inkluż it-twaqqif taż-żoni A u B.

               (8)

               Il-Kummissjoni issa eżaminat dawk il-miżuri ta' protezzjoni b'kollaborazzjoni mar-Rumanija, u hija sodisfatta li l-fruntieri taż-żoni A u B stabbiliti mill-awtorità kompetenti f'dak l-Istat Membru jinsabu 'l bogħod biżżejjed mill-post innifsu tat-tifqigħa kkonfermata.

               (9)

               Sabiex jiġi evitat kwalunkwe xkiel mhux meħtieġ għall-kummerċ fi ħdan l-Unjoni u biex tiġi evitata l-adozzjoni ta’ ostakli mhux iġġustifikati għall-kummerċ minn pajjiżi terzi, jeħtieġ li tiġi stabbilita minnufih lista taż-żoni A u B fir-Rumanija fil-livell tal-Unjoni.

               (10)

               Għaldaqstant, sakemm issir il-laqgħa li jmiss tal-Kumitat Permanenti għall-Katina Alimentari u s-Saħħa tal-Annimali, iż-żoni A u B fir-Rumanija, fejn iridu japplikaw il-miżuri protettivi stipulati fid-Deċiżjoni 2006/415/KE, għandhom jiġu elenkati fid-Deċiżjoni preżenti u jkun iffissat it-tul ta' żmien ta' dik ir-reġjonalizzazzjoni.

               (11)

               Din id-Deċiżjoni se tiġi riveduta fil-laqgħa li jmiss tal-Kumitat Permanenti għall-Katina Alimentari u s-Saħħa tal-Annimali,

         ADOTTAT DIN ID-DEĊIŻJONI:
   Artikolu 1
   Din id-Deċiżjoni tiddefinixxi ż-żoni fejn għandhom japplikaw il-miżuri ta' protezzjoni interim stipulati fid-Deċiżjoni 2006/415/KE u l-perjodu ta' applikazzjoni ta' dawn il-miżuri.
   Artikolu 2
   1.   Iż-żona elenkata fil-Parti A tal-Anness għal din id-Deċiżjoni għandha titqies bħala ż-żona ta' riskju għoli (iż-żona A) kif imsemmi fl-Artikolu 3(1) tad-Deċiżjoni 2006/415/KE.
   2.   Iż-żona elenkata fil-Parti B tal-Anness għal din id-Deċiżjoni għandha titqies bħala ż-żona ta' riskju baxx (iż-żona B) kif imsemmi fl-Artikolu 3(2) tad-Deċiżjoni 2006/415/KE.
   Artikolu 3
   Din id-Deċiżjoni għandha tapplika sas-17 ta' April 2010.
   Artikolu 4
   Din id-Deċiżjoni hija indirizzata lill-Istati Membri.

      Magħmul fi Brussell, is-16 ta’ Marzu 2010.

            Għall-Kummissjoni

         John DALLI

            Membru tal-Kummissjoni

      (1)  ĠU, L 395, 30.12.1989, p. 13.

      (2)  ĠU, L 224, 18.8.1990, p. 29.

      (3)  ĠU, L 146, 13.6.2003, p. 1.

      (4)  ĠU L 10, 14.1.2006, p. 16.

      (5)  ĠU L 164, 16.6.2006, p. 51.

      ANNESS

         PARTI A

      Żona A kif imsemmi fl-Artikolu 2(1):

                  ISO Kodiċi tal-Pajjiż

                  Stat Membru

                  Żona A

                  Data sa meta applikabbli

                  Kodiċi

                  Isem

                  RO

                  Ir-Rumanija

                  00038

                  Żona li tinkludi:

                  17.4.2010

                  Żona ta' ħarsien:
                  Letea

                  Żona ta' sorveljanza:

                              C.A. Rosetti

                              Sfiștofca

                              Cardon

         PARTI B

      Żona B kif imsemmi fl-Artikolu 2(2):

                  ISO Kodiċi tal-Pajjiż

                  Stat Membru

                  Żona B

                  Data sa meta applikabbli

                  Kodiċi

                  Isem

                  RO

                  Ir-Rumanija

                  00038

                  Iż-Żoni tal-Kontea ta’ Tulcea barra dawk elenkati f'Żona A

                  17.4.2010


title: 2012/583/UE: Deċiżjoni tal-Parlament Ewropew tal- 10 ta’ Mejju 2012 dwar l-għeluq tal-kontijiet tal-Aġenzija Ewropea dwar is-Sigurtà tan-Netwerks u l-Informazzjoni għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/228

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar l-għeluq tal-kontijiet tal-Aġenzija Ewropea dwar is-Sigurtà tan-Netwerks u l-Informazzjoni għas-sena finanzjarja 2010
   (2012/583/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea dwar is-Sigurtà tan-Netwerks u l-Informazzjoni għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea dwar is-Sigurtà tan-Netwerks u l-Informazzjoni għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 460/2004 tal-Parlament Ewropew u tal-Kunsill tal-10 ta’ Marzu 2004 li jistabbilixxi l-Aġenzija Ewropea dwar is-Sigurtà tan-Netwerks u l-Informazzjoni (3), u b’mod partikolari l-Artikolu 17 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmija fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0136/2012),

               1.

               Japprova l-għeluq tal-kontijiet tal-Aġenzija Ewropea dwar is-Sigurtà tan-Netwerks u l-Informazzjoni għas-sena finanzjarja 2010;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur Eżekuttiv tal-Aġenzija Ewropea dwar is-Sigurtà tan-Netwerks u l-Informazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (Serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 15.

      (2)  ĠU L 248, 16.9.2002, p. 1.

      (3)  ĠU L 77, 13.3.2004, p. 1.

      (4)  ĠU L 357, 31.12.2002, p. 72.


title: Id-Deċiżjoni tal-Kunsill ta’ l-10 ta’ Ottubru 1994 dwar il-pożizzjoni komuni ddefinita fuq il-bażi ta’ l-Artikolu J.2 tat-Trattat dwar l-Unjoni Ewropea u li tirrigwarda t-tnaqqis tar-relazzjonijiet ekonomiċi u finanzjarji għal dawk il-partijiet tat-territorju tar-Repubblika tal-Bosnija-Herzegovina taħt il-kontroll tal-forzi Bosnijaċi-Serbi

text:
Avviż Legali Importanti

|

31994D0672

Official Journal L 266 , 15/10/1994 P. 0010 - 0010 Finnish special edition: Chapter 18 Volume 1 P. 0006  Swedish special edition: Chapter 18 Volume 1 P. 0006

		Id-Deċiżjoni tal-Kunsillta’ l-10 ta’ Ottubru 1994dwar il-pożizzjoni komuni ddefinita fuq il-bażi ta’ l-Artikolu J.2 tat-Trattat dwar l-Unjoni Ewropea u li tirrigwarda t-tnaqqis tar-relazzjonijiet ekonomiċi u finanzjarji għal dawk il-partijiet tat-territorju tar-Repubblika tal-Bosnija-Herzegovina taħt il-kontroll tal-forzi Bosnijaċi-Serbi(94/672/CFSP)IL-KUNSILL TA’ L-UNJONI EWROPEA,Wara li kkunsidra t-Trattat dwar l-Unjoni Ewropea, u b’mod partikolari l-Artikolu J.2 tiegħu,Wara li kkunsidra r-Riżoluzzjoni 942 (1994) adottata mill-Kunsill tas-Sigurtà tan-Nazzjonijiet Uniti fit-23 ta’ Settembru 1994,IDDEĊIEDA DAN LI ĠEJ:Artikolu 1Ir-relazzjonijiet ekonomiċi u finanzjarji ma’ dawk il-partijiet tat-territorju tar-Repubblika tal-Bosnija-Herzegovina taħt il-kontroll tal-forzi Bosnijaċi Serbi ser jitnaqqsu skond id-dispożizzjonijiet rilevanti tar-Riżoluzzjoni 942 (1994) adottata mill-Kunsill tas-Sigurtà tan-Nazzjonijiet Uniti fit-23 ta’ Settembru 1994.Artikolu 2Din id-Deċiżjoni għandha tiġi ppubblikata fil-Ġurnal Uffiċjali.Magħmula fil-Lussemburgu, fl-10 ta’ Ottubru 1994.Għall-KunsillIl-PresidentTh. Waigel--------------------------------------------------